Larraitz Arrondo: "Guztiok ezberdin sexuatuak gaude" — Gaztezulo\nLarraitz Arrondo: "Guztiok ezberdin sexuatuak gaude"\nLarraitz Arrondo: "Guztiok ezberdin sexuatuak gaude" https://www.gaztezulo.eus/albisteak/larraitz-arrondo-quotguztiok-ezberdin-sexuatuak-gaudequot https://www.gaztezulo.eus/albisteak/larraitz-arrondo-quotguztiok-ezberdin-sexuatuak-gaudequot/@@download/image/52p40-1.jpg\nArrasateko Udalak sexologia zerbitzua zabaldu berri du. Egia esan, gisa horretako esperientzia gutxi egongo dira Euskal Herrian, ez baita ohikoa udaletxe bat herritarren sexualitateaz kezkatzea. Larraitz Arando 26 urteko sexologo eta psikologoa da zerbitzuaren arduraduna.\nZein jende klase hurbiltzen zaizue zerbitzura? Gazteak, helduak edo zaharrak dira nagusi?\nEz dago profil zehatzik. Era guztietako jendea gerturatzen zaigu, eta ez dago jakiterik hurrengoa zein izango den; hortzetako mina, yoga egiteko gogoa, edo hanka nork hautsi behar duen igartzea bezalakoa litzateke hori jakitea. Gaztetxo, gazte, heldu, edadetu, emakume eta gizon asko gerturatu zaizkigu.\nGazteen artean zeintzuk dira zalantza ohikoenak?\njakinmin eta kezkak ere ezin dira orokortu, denetarik baitago. Hala ere, gazte askok genitalen inguruko kezka azaltzen dute, eta hau ez da kasualitate hutsa. Gizartearen presioaren eraginez, gazte askok ez dute gorputza bere osotasunean kontuan hartzen; atal batzuek besteek baino presio gehiago jasaten baitute.\nMutilen artean zeintzuk dira ohiko kezkak?\nSarri, zakila izaten da mutil askoren burukomina; noiz tententu, noiz isuri\ngizonezkoek sexu harremanak izateko "beti prest" eta "gogotsu" egon behar dutela uste da, eta horren adierazle zakila omen da. Gainera, emakumezkoa asetu behar du mutilak. Jendearen artean hain zabaldurik dauden mezu hauek kalte handia egiten diete mutilei.\nEta nesken artean?\nNesken artean, desira, alua eta antisorgailuen inguruko kezkak nagusitzen dira. Euskal Herrian, harreman erotikoen eredu matxista bizi dugu. Ondorioz, sarri, emakumezkoen artean eredu horrekiko desira eza ageri da. Honek ez du esan nahi sexualitaterako gogorik izaten ez dutenik, inposatutako sexualitate eredu horren ordez, beste mota bateko sexualitate bat deskubritu nahi dute.\nEgia al da, lehen harreman sexualak gero eta gazteagotan izaten direla?\nZer da harreman sexuala izatea? Gizarteak, sexualitatea automatikoki koitoa edo sarketarekin lotzen du, baina sexologiak dio sexualitatea jaiotzen garenetik hor dagoela; alegia, gizaki sexuatuak garela (denok baikara gizon edo emakume). Sexualitatea bizitza osoan gertatzen den prozesua da, eta fase ezberdinak ditu. Beraz, harreman sexualak umetatik izaten ditugu.\nOro har, gazteek loturarik gabe bizi dute beren sexualitatea, edo apurtu beharreko tabu asko al dago oraindik?\nSex hitza bazter guztietan dabil, eta hori dela eta, askotan uste dugu gaurko gazteok loturarik gabeko sexualitatea bizi dugula. Gaur egun, sexualitateari buruzko informazio gehiago dagoela ezin da ukatu, nahiz eta kantitatea eta kalitatea beti ez diren bat etortzen.\nHarremanak bizi eta azaltzeko beste era batzuk dauden arren, sexualitatea zeharo baldintzatuta dago. Adibidez, bikote heteroetan, jolas erotikoetan urrats gehienak inposatu egiten dira, ez baita erraza haiengandik askatu eta norbanakoari gustatzen zaiona egitea. Gainera, estereotipo horietatik kanpo daudenak (ia inork ez du dena betetzen), gaixo edo arraroak dira gizartearentzat.\nHan eta hemen, aspertzeraino entzuten da euskaldunok sexuaz asko hitz egin bai, baina gero gutxi egiten dugula. Egia al da?\nMito hau ospetsu bihurtzen ari da, baina hala ere, horixe besterik ez da: mitoa. Beraz, hori gordinik sinestea arriskutsua litzateke. Dena den, ez dut uste euskaldunon artean sexualitateaz horrenbeste berba egiten denik, ez behintzat sakonean: zer den norberak sentitzen duena, norberak gogoko duena edo ez\nKanpoko diskurtsoa aldatu den arren eta orain sexualitatea gehiago gizarteratu den arren, oraindik errealitatea ez da hainbeste aldatu.\nTelebistak eta komunikabideek zabaltzen dituzten ereduak, bat al datoz kaleko benetako errealitatearekin?\nKomunikabide gehientsuenek eredu bakarraren apología egiten dute: gazteetan oinarritutako eredu heterosexuala, eta koitoa erabateko ardatz gisa duen sexualitatea, hain zuzen. Horren eraginez, gazte ugari eredu hori imitatzen saiatzen gara, baina kanon horietan ongi sartzea oso zaila denez, arazoak sortzen dira. Guztiok ezberdin sexuatuak gaude, eta ondorioz gorputz eta behar ezberdinak ditugu.


Montana (1950eko filma) - Wikipedia, entziklopedia askea.\nMontana (1950eko filma)\n[[Kategoria:Ray Enright zuzendutako filmak]]\n[[Kategoria:James R. Webb idatzitako filmak]]\n[[Kategoria:James Brown antzeztutako filmak]]\n[[Kategoria:Forrest Taylor antzeztutako filmak]]\n[[Kategoria:Almira Sessions antzeztutako filmak]]\n[[Kategoria:William Jacobs ekoitzitako filmak]]\nMontana 1950eko Ray Enright estatubatuar zinema zuzendariaren western filma bat da. Errol Flynn eta Alexis Smith aktoreek antzeztu zuten. Honako honetan, Errol Flynn bera jatorriz australiarra izanik, australiar bat antzeztu zuen bigarren filma izan zen, lehenbizikoa Desperate Journey (1942) izen zen.\nFilma bera girotua dagoen Montana estatuan filmatu zeen.\nMorgan Lane (Errol Flynn) australiar abeltzaina bere ardientzako larre berrien bilaketan Montanako abeltzainen lurraldera iritsi da. Bertan, Maria Singleton (Alexis Smith) abeltzain ederra eta gainontzeko abeltzainei aurre egin beharko die.\nErrol Flynn: Morgan Lane\nAlexis Smith: Maria Singleton\nDouglas Kennedy: Rod\nIan MacDonald: Reeves\nLester Matthews: Forsythe\nMontana filmaren IMDBko fitxa irakurgai (Ingelesez)


Bertsolari, regueifeira eta glosadoreen arteko topaketea hasiko da bihar - Arratia - Begitu.eus\nAsier Abrisketa 2022-04-06 19:42\nIkasleak 2017ko topaketan//bertsozale.eus\nRegueiglobertso izeneko topaketan ikasle arratiar, galiziar eta kataluniarrak batuko dira Igorren. Ekitaldi nagusia eguenean ospatuko dabe Lasarte Aretoan, konbidadu bereziakaz batera.\n2016an hasi zan, "Hizkuntzak egiten gaitu" lelopean, Galiziako regueifeiren eta Arratiako bertsolaritza ikasleen arteko topaketea. Gero, Kataluniako glosadoreak be batu ziran alkartruke kulturalera. Holan jaio zan Regueiglobertso; Euskal Herria, Katalunia eta Galiziako ahozko literatura eredu herrikoien arteko topaketea.\nAurtengo edizinoan, regueifeira eta glosadoreak Korrikan parte hartzeako aukerea be eukiko dabe, eta holan hasiko dabe topaketea. Aprilaren 6 goizean, Korrika Txikian hartuko dabe parte eta gero, Korrika ofizialagaz egingo dabe bat, 15:00etan Igorren. Arratiako Bertso Eskoleagaz batera egingo dabe kilometroa, jubiladuen egoitza parean hasita.\nArrastian be, ariketa fisikoagaz jarraituko dabe, beti be kultureagaz lotuta. 17:30ean Karmele Gisasolak herri kirol probak gidatuko dauz Kultur Etxeko plazan. Ostean, Arratia BHIko ikasleek jantza saio irekia egingo dabe.\nTopaketako ekitaldia nagusia hurrengo egunean izango da, aprilaren 7an. Lasarte Aretoan, 17:30etik aurrera batuko dira Arratia BHIko ikasleak, Galiziako ikasleak, Kataluniako ikasleak, Arratiako Bertso Eskolea, Glosadors de Catalunya eta regueiferoak. Bertsolaritza munduko izen esanguratsuen laguntzea izango dabe, Maialen Lujanbio eta Onintza Enbeitarena. Hori bakarrik ez, konbidadu sorpresak be prometidu dabez.


Bajak Andoaingo Herritarren Udal erroldan, pertsona interesatuak hala eskatuta.\nHeriotz zioz baja emateko ikus Erroldan baja ematea heriotza dela-eta fitxa.\n* Toki-erakudeen Biztanleriaren eta Lurralde Mugapenaren araudiko 72. artikuluaren arabera, Udalak gaizki inskribatu duelako ofiziozko baja emango dio aipatutako araudiaren 54. artikuluan ezartzen diren baldintzak bete gabe erroldatuta daudenei, dagokion espedientean hori egiaztatu ondoren interesatuari horren berri emango zaio.\nOharra: Bere nazionalitate herrialdera itzultze ondoriozko baja bada, interesdunak nahikoa du bere borondatez aurkeztutako jakinarazpena.\nE205 Errolda baja emateko eskaera\nEskaera inprimaki normalizatuan, non azalduko den adierazitako pertsonak ez direla aipatutako bizilekuan bizi, ez duela pertsona horien berri eta erroldan baja ematea eskatzen dela.\nDatuak Udal Erroldan egiaztatu ondoren, eskaeraren edukiaren berri emango zaie interesdunei, eta 15 eguneko epea emango zaie bere benetako helbidea jakinaraz dezaten.\nUdaltzaintzari txostena eskatuko zaie. Honek adierazten badu interes-dunak egiazki helbide horretan bizi direla, eskaera bertan behera utziko da. Interesdun diren pertsona guztiei jakinaraziko zaie ebazpena.\nJakinarazpena egiten saiatu eta hau ez bada egiterik izan, Gipuzkoako Aldizkari Ofizialean iragarkia argitaratuko da 10 eguneko epea emanez alegazioak aurkeztu ditzaten baja eman aurretik.\nErroldatze Kontseiluaren txostena eskatu.\nKontseiluaren txostena aldekoa balitz, Alkatetzaren Ebazpena interesdunak erroldan baja emateko baimena emanez.\nBajaren iragarkia argitaratzea Gipuzkoako Aldizkari Ofizialean.\n* Espedientea izapidetzen ari den bitartean interesdunak Udaletxean agertuko balira beren benetako helbidea egiaztatuz horien egoera erregularizatzeari ekingo zaio eta espedientea artxibatu egingo da.\nBajaren ondorio data ebazpenaren dataren berdina izango da.


Gure gazteen talentua\nGure gazteak talentotsuak dira eta industriak, kasu honetan metalari lotutakoak, badaki. Honetaz gain, emakumeen presentzia, sektore honetan, oso eskasa da.\nHau guztia dala eta, FVEM edo Federación Vizcaina de Empresas del Metalek, Industriaren Eguna ospatu eban, eta Lauaxetako ikasle batzuk, bertan izan ziran.\nFVEMek, Eusko Jaurlaritza eta Bizkaiko Foru Aldundiagaz batera antolatutako jardunaldi honeri esker, Lauaxeta Ikastolako Batxilergo Teknologikoko ikasleak, Sidenorrera hurbildu ziran, horrela sektore hau ezagutuz.\nKomunikabideetan Industriaren Egunaren inguruan argitaratutako zenbait ezagutzeko, klikatu ondoko loturak:\nEz da emakumezkoaren presentzia eskasa dala eta berau bultzatzeko martxan daukagun ekimen bakarra. Ildo honetatik doa baita Inspira proiektua, ondoko loturan ezagutu daikezuna.


Zergatik irabazi du Bing-ek bideo bilaketa Google-n | Martech Zone\nZergatik irabazi du Bingek bideo bilaketa Google bidez\nLarunbata, ekaina 13, 2009 Abuztuak, igandea 23, 2009 Douglas Karr\nGoogle-k testuari arreta gehiegi jar diezaioke. Begiratu ezberdintasun nabarmenen artean Googleren bideo bilaketa emaitzak Bingen bideo bilaketa emaitzak. Erabilgarritasun sailean ez diot sarri Microsoft krediturik ematen - baina hau iltzatu egin zuten!\nGoogle Video Search emaitzak\nBing bideoen bilaketaren emaitzak\nHona hemen Bing Video Search-ek Google Video Search-en egindako funtsezko ezaugarrien laburpena:\nBing-en sagua pasatzean, bideoa soinuarekin erreproduzitzen da. Google-k edukia saltatzeko aukera ematen dizu, baina bideoa haien interfazean erreproduzitzeko egin klik egin ondoren.\nBing-ek Google-k baino aurrebista handiagoak eskaintzen ditu Google-k testuan alferrik fidatzen da. Bideoa euskarri bisuala da, Bingek lehentasuna izatea uzten du. Izenburua saguz gainezka dezakezu Bing-en izenburu osoa lortzeko, moztuta badago.\nBideoa Bing-en erreproduzitzen duzunean, orrialdearen tamaina du ia ... zoragarria - batez ere definizio altuagoko eduki berrietarako. Beste bideo batzuk azpian zerrendatuta daude eta oraindik erreproduzitu egin daitezke haien gainean saguarekin.\nBilaketa aukerak murriztea erraza eta intuitiboa da Bing-en ezkerreko alboko barran. Google-k bideo bilaketa aurreratuan klik egitea eskatzen du iragazki aukera berdinetara joateko.\nGoogle-k ez ditu orrialde dotoreenak edo politenak egiten, baina bideoen bilaketaren emaitzen orria ezin da kudeatu eta itsusia. Nire ustez, Bing-ek lan zoragarria egin du orria diseinatu eta erabilerrazagoa izan dadin. Bideoa bilatzea zaila da - eta algoritmoak ez dira handienak ... asko errebotatu behar izaten duzu. Bingen interfazeak eta erabilerraztasunak askoz ere errazagoa da bilatzen ari zaren bideoa bilatzea, arakatzea eta aurkitzea.\nTags: aangleadalviB2B alternatibakbnpositiboadanfahrnerspsullivan\nTwitter Analytics iritsi da


Buruko minak biztanleriaren % 50 baino gehiagori eragiten dio - Gazteberri.eus\nPublished5 maiatza, 2022\nBuruko min edo zefalea tentsionala eta migrainak dira munduan prebalentzia gehien duten bigarren eta hirugarren gaixotasunak.\nMunduko biztanleriaren % 52k buruko minak izaten ditu, % 5ek hilean 15 egunez edo gehiagoz izaten dute ondoeza, eta % 14k migrainak izan ohi ditu. Gainera, horrelako nahasmenduak ohikoagoak dira emakumeengan gizonengan baino.\nNorvegiako Zientzia eta Teknologia Unibertsitateko ikertzaile talde batek 1961. urtetik 2020. urtera arte argitaratutako 357 argitalpen aztertu ditu munduan zefaleak duen benetako eragina aztertzeko. Pasa den apirilaren 12an ‘The Journal of Headache and Pain’ aldizkarian argitaratu zen azterlanerako, nagusiki 20 eta 65 urte bitarteko helduen berri ematen zuten artikuluak aztertu dituzte, baina zenbait kasutan, baita haurren eta pertsona helduagoen kasuak jasotzen zituzten artikuluak ere.\nOso zabalduta dagoen arazoa\nIkertzaileen ustez, munduko biztanleriaren erdiak baino gehiagok (% 52) urtebeteko aldian zefalea nahasmenduren bat izan du. Are gehiago, % 4,6k hilean 15 egunez edo gehiagoz izaten du ondoeza, % 14k migrainak izan ohi ditu eta % 26k buruko min tentsionala.\nBestalde, azken egunean nahasmendu hori izan duten pertsonen berri jaso zuten 12 ikerketetatik ondoriozta daitekeenez, egileen ustez, munduko biztanleen % 15,8k jasan du zefalea kasuren bat, eta ia erdiek migraina baten berri ematen dute (% 7).\nZefalea mota guztiak ohikoagoak omen dira emakumeen artean gizonen artean baino, bereziki migrainak (% 17 eta % 8,6, hurrenez hurren) eta 15 egun edo gehiagoko iraupena duten buruko minak (% 6 eta % 2,9).\nNahasmendu hauen berri emateko aldizka ‘The Lancet’ aldizkarian argitaratzen diren azterlanek jada jasotzen zutenez, buruko min edo zefalea tentsionala eta migrainak dira munduan prebalentzia gehien duten bigarren eta hirugarren gaixotasunak.\nIkertzaileek onartzen dute aztertu dituzten artikulu gehienak herrialde aurreratuetan egindakoak direla, osasun-sistema aurreratuak dituztenak.\nTags: Buruko minaikerketamigrainanahasmenduazefalea\nPrevious Villasoundbilbaok sei banda aukeratu ditu ‘mentoring’ faserako\nNext Zabalik ‘Gazte Artea Ezkerraldean’ ekimenean izena emateko epea


Errefusaren karakterizazioak berriz erakutsi du astigartarrek modu egokian sailkatzen dituztela hondakinak\n[Ostirala, 26 Iraila 2014 10:33]\n*IDEMAK egin du Astigarragan atez ate biltzen den errefusaren azterketa eta datuen arabera, Astigarragan sortzen diren hondakin berrerabilgarrien %90a baino gehiago zabortegian ez amaitzea lortzen dute astigartarrek.\nErrefusaren karakterizazioaren txosten osoa hemen sakatuta.\nErrefusaren karakterizazioa Idema enpresak egin du Astigarragako Udalak eskatuta. Azterketa egiteko martxoa eta apirilan zehar 14 lagin jaso dira herriguneko, komertzioetako eta larrialdi guneetako errefus bilketatik. Idemak prestatutako ondorioen txostena Udaleko web orrian dago ikusgai.\nAtez ateko gaikako bilketa martxan jarri zenetik datuek behin eta berriz berretsi dute Astigarraga norabide onean doala hondakinen kudeaketan. Hilabetero ikus daiteke gaikako bilketaren datua %80tik gora dagoela, eta gainera, 2014ko lehenengo sei hilabetekoan Astigarragak bere hondakinen %85 baino gehiago jaso ditu gaika.\nZer esan nahi du hondakin frakzioak karakterizatzea? Hondakin hori jasotzen den edukiontzia ireki, hustu eta bertan zer dagoen ikusi eta aztertzea. Kasu konkretu honetan, errefusa da karakterizatu dena, hau da herritar, komertzio eta ostalaritza establezimenduek dagokion egunean ateratzen duten edukiontzi grixa aztertzea.\nErrefusa birziklatzen ez den atala da eta oso garrantzitsua da atal horretan zer nolako hondakin motak botatzen ditugun jakitea. Udalak bi helburu ditu, batetik errefusa ahalik eta kopuru gutxiena izatea eta bestetik errefusean doana, (zabortegian bukatzen duena), ahalik eta garbiena izatea; hau da, errefusak organikorik, ontzi arinik eta papera eta kartoirik ez izatea, frakzio guzti horiek birziklagarriak direlako.\nAstigarragak beste behin jarrera eredugarria duela erakutsi du gai honetan. Errefusarekin, organiko guztiaren %6, ontzi arinen %8, papera eta kartoiaren %6 eta beiraren %2 jasotzen dira soilik, beraz, Astigartarrek hondakinetara botatzen dituzten hondakin berrerabilgarrien %90etik gora zabortegira zuzenean ez bidaltzea lortzen da. Guzti hau orain urte t'erdi atez ateko gaikako bilketa sistema martxan zenetik.\nHondakinen %90 berriz ere birziklapenaren zirkuitoan sartzen da eta Udalaren helburua da orain datu hori hobetu eta pixkanaka-pixkanaka %100era iristea.\nKarakterizazioaren azterketak eman dituen emaitzak oso onak badira ere badaude hobetzeko puntuak. Idemak bi azpimarratu ditu:\n- Aztertutako komertzio eta ostalaritza establezimenduetako errefus laginetan, %21 organikoa atera zen. Horren arrazoiak aztertzen ari da Udala ostalariekin batera etorkizunean datu hori hobetzeko asmoz.\n- Errefusa osatzen duten materialen artean pardelak eta ehunak nagusitzen dira (errefusaren %65 gutxigora behera). Frakzio hau errefusetik nola atera da orain erronka.\nZu hemen zaude: Hasiera Berriak Errefusaren karakterizazioak berriz erakutsi du astigartarrek modu egokian sailkatzen dituztela hondakinak


Bartzelonako epaile batek beste pertsona baten posta elektronikoa erabiltzeko lehen kondena eman du Espainian | Consumer\nBartzelonako epaile batek beste pertsona baten posta elektronikoa erabiltzeko lehen kondena eman du Espainian\nAkusatuak hainbat mezu bidali zituen, batzuk konprometigarriak, kontuaren titularraren plantak eginez.\nBartzelonako epaile batek lehenengo kondena eman du Espainian beste baten posta elektronikoa oker erabili zuen pertsona baten aurka, sartzeko gako sekretuak eskuratu ondoren, eta hainbat mezu bidali zituen, horietako batzuk konprometigarriak, kontuaren titularraren plantak eginez.\nSalatuari bi urteko kartzela-zigorra ezarri diote sekretuak agerrarazteagatik eta kalte informatikorik ez egiteagatik, eta 26.886 euroko kalte-ordaina ordaintzera, biktimak jasandako baja-egunengatik eta kalte psikiko eta moralengatik, Bartzelonako Almeida abokatu-bufetearen iturriek jakinarazi dutenez.\nFiskalaren kontakizunaren arabera, Mónica P.C. bere etxeko ordenagailuaren bidez, biktimaren (ikaskide ohia) hotmail-eko posta elektronikoko kontura sartu zen, eta, bere datu pertsonalak ezagututa, kontura sartzeko pasahitza aurkitu eta aldatzea lortu zuen. Horrela, benetako titularrak ezin izango zuen erabili.\n2001eko abenduaren 1ean, kontutik jasotako edo bidalitako hainbat mezu elektronikoren edukiaren berri izan ondoren, akusatuak horietako bat aldatu eta hirugarren pertsonei bidali zien, titularra izango balitz bezala. Hala, titularrak lagun bati bidali zizkion mezu batzuk, bere nagusia eta zenbait ikasketa profesional egin zituen zentro bat kritikatuz, azken horietara bidali zituzten.\nEragiketa horiek beste hirugarren batzuekin errepikatuz joan ziren 2002ko otsaila arte, orduan akusatua atxilotu baitzuten.\nTitularrak bere posta-kontuaren kontrolera berriro sartu ahal izan zuenean, Mónica P.C. mezu guztiak, jasotakoak zein bidalitakoak, eta posta-kudeatzailearen helbide-agendaren edukia nahita ezabatu zituen.\nAkusazio partikularrak auzitegiko mediku-txosten bat aurkeztu zion epaitegiari. Txosten horretan adierazten zen 27 urteko biktimak espezialista batengana jo behar izan zuela 2001eko azarotik 2002ko martxora bitartean, antsietate-egoeran zegoelako, eta, gaur egun, oraindik estres postraumatikoaren nahaste-sintoma batzuk ditu.\nKalte moralengatiko ia 27.000 euroko kalte-ordaina, hain zuzen ere, asaldura horren ondorio da, gertaera “estresagarri” baten eraginpean egon baita. Gertaera hori larritzat jo da, eta erantzun emozional bat eragin dio: “beldurra, etsipena, kontzentratzeko zailtasuna, suminkortasuna, hiperzaintza…”, judizioan aurkeztutako txostenaren arabera.\nelektronikoa kondena posta\nFernando Aparicio, PayPal-eko zuzendari nagusia


Play jokoa Ice Age 4 Online:\nPenintsulako gainean, izotz handi epea, baina horrek ez du gelditzeko bertakoek dute dibertigarria, chill ez konprometitua horiek beldurgarriak. Demagun irudian oso ona da, irudi lukeen azkenean bihurtu handi eta distiratsua argazki bilduma txiki bat hasi aurretik. Erakutsi zer zure logika duena, eta nola azkar ahal puzzleak jarri behar zara. Pintura egin ondoren, lortu lorpen puntu.. Play jokoa Ice Age 4 konektatuta.\nTekniko jokoa Ice Age 4 ezaugarri\nGame Ice Age 4 gehitu: 07.10.2013\nJokoa jokatzen: 4605 aldiz\nGame Rating: 3.92 errondan 5 (91 kalkuluen arabera,)\nBezalako jokoa Ice Age 4 Jokoak\nDeskarga jokoa Ice Age 4\nEmbed Joko Ice Age 4 zure web orrian:\nJokoaren txertatu Ice Age 4 zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Ice Age 4, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Ice Age 4-rekin, baita ere, jokoa jokatu zen:


Athletic Club VS Cádiz CF 2020-10-1 | Athletic Clubeko Webgune Ofiziala\n2020-10-1 - 19:00\nPorrot mingarria Cadizen aurka\nAthleticek bere atean sartutako gol batekin kale egin du San Mamesen, bere altxorra defendatzen jakin duen aurkari baten aurrean\n2020ko urr. 1a\nAthletic Clubek porrota jaso du San Mamesen Cadizen aurka (0-1) Lozanoren jokaldi batean, Unai Lopezek baloia bere atean desbideratu eta gero, 56. minutuan. Hortik aurrera, andaluziarrek euren altxorra defendatzen jakin zuten Athleticen aurrean. Williamsen burukada bat zutoinera izan zen zuri-gorrien aukerarik garbiena.\nLehen zatian ez zen gol aukerarik agertu, eta ematen zuen neurketa beste norabide bat hartuko zuela 47. minutuan, Akaporen bidezko kanporaketarekin bigarren horia jaso eta gero. Lozanok Simon probatu zuen jaurtiketa batean hiru puntuak lortzeko egin zuen jokaldiaren aurretik. Hortik aurrera, lehenengo hamarren aurka eta gero bederatziren aurka, epaileak bigarren txartel horia atera baitzion Negredori arean bere burua botatzeagatik (69 ‘), lehoien nahi eta ezina izan zen nagusi.\nVicente zelairatu zen debuta eginez, eta bazirudien bultzada bat emango ziola taldeari abiada batean zenbait aurkari gainditu eta gero, baina egia esan Gaizka Garitanoren taldeak ez zuen bere nagusitasuna baliatu area barruan erremate argiak aurkitzeko. Bakarrik Yuri eta Raul Garciaren bi jaurtiketek ikaratu zituzten Alvaro Cerveraren jokalariak. Ez dago kexatzeko astirik, igandean Mendizorrotzako derbian aurpegia eman behar dugu.


Placemaking: pertsonentzat eta pertsonentzat egindako hiriak | Consumer\nPlacemaking: pertsonentzat eta pertsonentzat egindako hiriak\nHerritarrek espazio publikoetan diseinatu eta parte hartzea proposatzen du 'placemaking' saioak, bizi-kalitatea hobetzeko\nHirietako espazio publikoak bertako biztanleentzat diseinatu eta egin behar lirateke. Hau da “placemaking”-aren maximoa. Bultzatzaileek erabiltzen ez diren edo ibilgailuen zirkulazioak hartzen dituzten plaza edo kaleen kasuak gogorarazten dituzte, horiek sortzean ez baita herritarrekin izan. Pertsonek protagonismoa hartzen dutenean eta inguruaz gozatzen dutenean, hiriak bizigarri eta ekologikoago bihurtzen dira. Artikulu honek adierazten du zer den “placemaking-a”, nola lortu eta ekimen aipagarriak.\nZer da ‘placemaking’ delakoa?\nAutoak, zarata, poluzioa, estresa… Hirietako espazio publikoak ez dira gozatzen, saihestu egiten dira. Arazoaren jatorria da hirigintza-diseinuak ez dituela pertsonak pentsatzen, bigarren mailako leku batera pasatzen direla. Horrela ikusten dute ‘placemaking’-aren defendatzaileek, espazio publikoak hiritarrei itzultzea eta bizimodu bizi bihurtzea helburu duen nazioarteko mugimendua, pertsonen beharren eta interesen arabera. Horretarako, herritarrak beraiek diseinu- eta sorkuntza-prozesuan parte hartzera animatzen dituzte, haiek goza ditzaten.\n“Askotan, hiriaren diseinua ez da komunitateak nahi duena ulertzen”, dio aditu batek“Placemaking”-aren bultzatzaileetako batek, Fred Kentek, Espazio Publikoetarako Proiektuaren sortzaile eta lehendakari den Fred Kentek, hiriguneetako bizi-kalitatea eta ingurumena hobetzeko hirigintza-diseinuaren funtsezko balioa nabarmentzen du: “Autoentzako eta zirkulaziorako hiriak diseinatzen badituzu, autoak eta trafikoa izango dituzu. Jendearentzat eta espazioarentzat diseinatzen badituzu, jendea eta espazioa izango dituzu”.\n“Placemaking”ak gogorarazten du parke eta plaza asko, baita sortu berriak ere, gutxiegi erabiltzen direla jendea mugitzeko espaziotzat hartu direlako, ez auzokideen gozamenerako. Màrius Navazo Ikerketa eta Alternativas 21eko geografo geografoak (Gea21) azaldu du, askotan, hiri-diseinua komunitateak nahi duena ez dela, garestia izan ohi dela eta proiektuak begirada izateko artelan moduko bat direla, ingurura ezer ekarri gabe. “Diseinuak herritarren inplikazioaren emaitza izan behar du, kontuan hartuta leku handiak egiten dituena ez dela bere estetika, baizik eta batez ere jendeak haietan egiten duena, nola sentitzen eta erabiltzen den, eta nola bereganatzen diren haietaz”, azpimarratzen du espezialista honek.\nNola lortu plazera\n“Placemaking”-ko adituek hainbat aholku ematen dituzte herritarrek espazio publikoak diseinatzeko modu horren onura izan dezaten:\nJendea inplikatzea eta gauza bakarra egitea, espazio publiko zehatzera egokitua. Diseinu asko arrakasta izan duten edo estetikoki erakargarriak diren beste leku batzuez aprobetxatzen dira, baina horrek ez du esan nahi beste leku batean funtzionatzen dutenik. Ingurune bakoitza, komunitate bakoitza, berezia da, eta jendeak berak ezagutzen du ondoen. Herritarrek beren ideiak, funtziona dezaketena eta ez, aldatzeko aukera zabalik uzten badute, aldatzeko aukera zabalik uzten badute, topagune sozial bihurtzeko aukera gehiago izango dituzte.\nEspazioak oinezkoentzat jartzea, jendearentzako eremu publikoei lehentasuna ematea eta ibilgailuen zirkulazioa baketu eta murrizteko formula desberdinak erabiltzea.\n“LQC” neurriak aplikatu. Ingelesezko lighter, quicker, cheaper (sinpleagoa, azkarragoa, merkeagoa) hitzetatik datoz sigla horiek. Hiriko espazio publikoa eraldatzeak ez du behar obra eta aurrekontu handirik, baizik eta pertsonekiko ekimen erabilgarriak eta atseginak. Neurriak askotarikoak izan daitezke, esate baterako, aulkiak, produktuak edo janaria saltzeko postuak, bizilagunek egindako arte-piezak, aire zabalean jarduera kulturalak, hezkuntzakoak, ingurumenekoak, etab. egin ohi dituztenak, eraikinen barruan egiten direnak, hiriko zuhaitzak edo baratzeak jartzen dituztenak, etab. Horrela, gainera, herritarren parte-hartzea eta inplikazioa lortzen da.\nLekuaren kudeaketan arreta jartzeak, baita diseinu txarreko espazio publiko batek ere, bizitza irabaz dezake ondo kudeatzen bada. Iturriak, berdeguneak ondo zainduta egon beharko lukete eta era guztietako jardueren programazioak ez lirateke falta beharko. “Placemaking” on baten bidez, herritarrek beren kabuz eta erregulartasunez egiten dituzte jarduera horiek, eta espazioa zerbait bizia, dinamikoa, irekia, parte-hartzailea bihurtzen dute.\nGuztiontzako gune irekiak lortzea. Helburua ez da kolektibo jakin batek aldaketa dinamizatu eta tokiarekin bat egitea, baizik eta auzokide guztiek eta hura igarotzen duten pertsonek hartaz gozatzea eta barietatearekin aberastea.\nArrakasta izateko aukera gehien duten eremuetatik hastea. Interesa duten taldeek eta horrelako ekimen bat abian jarri nahi dutenek balioko dute hiriko beste leku batzuetako biztanleek beren abantailak ikus ditzaten eta parte hartu dezaten.\n‘Placemaking’-eko ekimen nabarmenak\nMundu osoko hiriguneetan “placemaking” ekimen nabarmenak daude:\nBroadway Avenue, Herald Square eta Times Square (New York, Estatu Batuak). Galtzadaren zati bat moldatu zen, oinezkoentzako eta jendea biltzeko, pintura eta hiri-altzariak erabiliz, obrarik egin beharrik gabe. Aulkiak eta mahai mugikorrak jartzen dira, eta pertsonek beren nahierara erabiltzen dituzte. Elementu horiek gauez gordetzen dira, inguruko negozioek ordainduta. Lapurretak hutsaren hurrengoak dira.\nMiquel Ricomà kalea (Granollers, Bartzelona). Aparkalekuaren ordez jardinerak eta eserlekuak jarri ziren, eta oinezkoentzako lehentasuna ezarri zen galtzadan, eta 20 km/h-ko abiadura hartu zen, gehienez, zirkulaziorako. Inguruko dendariek aulkiak atera dituzte nahi duena sentitzeko.\nDreamhamar (Hamarrekoa, Norvegia). Proiektu honek hiriko networking guneak lortu nahi ditu, eta Espainiako arkitektoen estudioaren ekimen bat da, horrelako diseinuetan espezializatutako Hiriko Ekosistema.\nautoak hiriak huertos urbanos-eu kutsadura


Irene Larraza - Komunitatea - Tolosaldeko ataria\nEtxepare Euskal Institutuko komunikazio arduraduna\n2019 urr 24 Tolosaldea\nUrtetan misterio bat izan zen guretzat, zer demontre egiten zuen gure seme zaharrenak ikastolako jolas-orduetan. Gauza bat zegoen garbi, hori bai: ez zela futbolean aritzen. Behin bakarrik eraman b...\n[Artikulua] Euskara zaindu, baina nork?\n2018 aza 17 Tolosaldea\nPatagonian jaio eta bizi den Rocio Basterra euskalduna Ibarran izan zen pasa den udan. Pozik kontatu zidan duela gutxi berak euskaldundutako 15 urteko anaiak gauzarik hunkigarriena esan ziola: &ldq...\n2016 eka 12 Tolosa\n2016 mar 13 Tolosa\nKlima aldaketa egiazkoa da, orain gertatzen ari da; gizateriak aurrean daukan mehatxurik larriena da, elkarrekin lan egin behar dugu eta prokrastinatzeari utzi...» Leonardo Di Capriok pasa de...\n2016 ots 12 Tolosa\nZirkuitua eta denboraren lurrina\n2016 urt 10 Tolosa\nEderki hasi dugu urtea. Etxeko berogailuaren instalazioa urez elikatzeko giltza hondatu eta zirkuitua bete eta bete egin da gauez, lehertu arte. Azpiko bizilagunaren sukaldeko putzua ikusi behar gu...\n2015 aza 22 Tolosa\nbeste. Zerbait edo norbait jadanik aipatua delarik, hura ez dena, baina nolabait multzo berekotzat hartzen dena adierazteko erabiltzen den hitza.\n2015 urr 18 Tolosaldea\n«Pozik nago herrialde aske eta demokratiko batera noalako», esan zuen pasa den astean irribarrez eritrear gazteak Erromako Ciampino aireportuan, Suediarako bidean abiatzear zegoela.\n2015 ira 06 Tolosa\nDuela 95 urte, Idahon bizirauteko borrokan ari zen Lorenzo Garmendiak Larrabetzun utzi zuen familiari idatzi zion: «Gogoz saiatzen ari naiz artzaintza negozioan sartzen; daukadan diru gutxi g...\nBihartik aurrera gari\n2015 eka 28 Tolosa\nEguzkiaren aroaren atarian, ekainaren 22a urteko egunik luzeena da; gustukoen dugun egunetako bat, argitasun egarriz. Ez da argi itsugarria, baina: badu lekua ñabardurentzat. Gurean, asko ga...


«Siziliako mafia» | Iritzia | Berria\nAhoan bilorik gabe mintzatu da De Miguel auziko fiskala ustezko ustelkeria kasuan zerikusia dutenen aurka. «Mafiaren gisan» jokatzea egotzi die, eta,«herrialde serio» batean baino, «Sizilian ohikoagoak» diren jokamoldeak izatea. Inputatuek «inpunitatez» egiten zituzten delituak, eta denek zuten lotura bat: EAJrekiko harremana.\nFiskalak garrantzi handia eman die Ainhoa Alberdik jarritako salaketari eta aurkeztutako probei: audio grabazioei eta mezu elektronikoei, besteak beste. Horietan, fiskalak uste du estortsio ekintzen oinarriak daudela, Cosa Nostra-ko kideek erabiltzen zituztenen antzekoak; esate baterako, lan publikoak esleitzeagatik legez kanpoko komisioak «nahitaez» kobratuko dituztela agintzea.\nItaliako uhartean ez, baizik eta batzuek kudeaketa onaren oasitzat jo duten Euskal Herrian izan ziren delitu larriak, fiskalaren tesiak berresten baldin badira, behintzat. Eta kontua da Ainhoa Alberdi enpresaria ausartu ez balitz salatzera, eta izan dituen presio guztiei aurre egitera, De Miguel auzirik ere ez litzatekeela izango segur aski, sistemak ez duelako tresnarik inpunitatearen katea hausteko. Beraz, epaitzen ari diren akusatu batzuk ardura postu garrantzitsuetan egon zitezkeen oraindik lasai asko; agian, zergatik ez, Arabako diputatu nagusiaren aulkian ere bai.\nEzustekoak oso garesti daude\nArmadari planto egin zioten


Harreman sexual dibertigarriagoak izateko aholkuak | Eingo al deu?\nSexua ongi pasatzeko tresna dela eztabaidaezina da. Hala ere, hainbat teknika eta joko erabilita, are dibertigarriagoa izan daiteke. Propamen batzuk aztertuko ditugu gure blogean.\nProbatu al duzue sekula jogurta partekatzea? Erabateko plazerra izan daiteke pausu hauek jarraituz gero. Lehenik eta behin, kendu tapa poliki-poliki. Ondoren, gogoratu ez duzula koilararik erabili behar, gure bikotekidearen gorputz-atalak baizik. Horretarako, ipini jogurt apur bat azalean eta joan zure ahoarekin eskaintzen.\nAntzeko teknika erabili dezakezue, baina osagaiak aldatuta. Hartu frutaz beteriko erretilua ardo hotz batekin lagunduta. Jarraitu jogurtarekin erabilitako teknika bera jan eta edateko. Ez dute sardexkek eta edalontziek balio!\nJan kontuak sexuarekin nahastea ez baduzue gustuko, beste aukera bat emango dizuegu. Ispiluak dituen gelaren bat aukeratu eta ekin bertan jolasari! Ikusi zer nolako mugimenduak eta keinuak egiten dituzuen elkarrekin gozatzeko.\nKategoria 1 9 maiatza, 2012 egilea erotikus.\n← Udan, probatu ”aquasex” delakoa Birjintasuna galtzeko hiru era →


TALAIA: Zumaia - Itxaspe: TALAIA: Gipuzkoako ibilbideak\nTALAIA 6. etapa\n3ordu 55 min\nZumaiako erdigunetik, San Telmo ermitara berehala iritsiko gara, Talaia ibilbideko 6. etapa honen hasieran. Ermitatik ikusiko dugu Algorriko labarraren handitasuna, geologoek eta adituek miresten eta ikertzen duten Flyscharen hasiera.\nFlyscharen gainean, Elorriagako zelaien artean, Gipuzkoa deskribatzeko hainbestetan aipatzen duten "itsasoa eta mendia" esaerak esanahi osoa hartzen du. Belarrezko tapiz berdearen gainean, eta bazkatzen ari diren abereen artean, soseguz egiten du aurrera bideak, labar azpiko olatuen hondoko musikarekin.\nAurrerago, Sakonetako kalan leuntzen da malkarraren bertikaltasun gogorra. Eguraldiak, eta uraren tenperaturak lagunduz gero, bainu freskagarria hartzeko une aproposa izan daiteke. Neguan, itsasoko haizeak irekiko dizkigu birikak, arnasa berritzeko. Aldapan gora berriz ere, antzinako erromesen moduan, Santa Katalinako ermitak merezi du geldialditxo bat. Izan ere, Debako bokalearen ikuspegi osoa edukiko dugu handik. Deba: ibaia eta herria. Ibaiagatik, merkatal historia luzeko herria izan zena, udatiar askok bisitatzen duen herri aktiboa da orain.\nHasiera: San Telmo kalea\nBukaera: Itxaspe auzoa


BIDEO // Basauriko Herri Krosa, 35 urte korrikan | Bidebieta\nBasauriko lasterketarik jendetsuena da Herri Krosa. 35 urte bete ditu eta hasierako helburu eta arau berdinekin aurrera darrai. Ibilbide luzea labur-laburrean jastzen duen erreportajea argitaratu du Bidebieta Kulturak.\n35 urte ditu Basauriko Herri Krosak. 36. lasterketa izango dute aurtengoa. Urtero bezala, azaroaren aurreneko igandean izango da eta Basauriko Artunduaga kiroldegian hasi eta bukatuko da. Jende gehien biltzen duen lasterketa da Herri Krosa: gaztetxoak, nagusiak, profesionalak edo kirolzaleak.\nBizkaiko lasterketarik zaharrenetakoena da ere bai. Iazko edizioa berezia izan zen, 35. urteurrena ospatu eta jende andana bildu zen Artunduagan. Javi Landeta da krosaren antolatzaile eta San Jose ikastetxeko Ikasle Ohien Elkarteko ordezkari. Izan ere, elkarte horrek izan zuen lasterketa sortzeko idea, orain dela 35 urte.\nArchivado en: Artunduaga, Basauri, Herri Krosa, Javi Landeta


Errepideak berritzeko dirulaguntzak agindu ditu Aldundiak - Debagoiena - Goiena.eus\nErrepideak berritzeko dirulaguntzak agindu ditu Aldundiak\nMirari Altube 2007-01-02 19:02\nDebagoieneko hainbat errepide berritzea erabaki du Aldundiak, eta dirulaguntzak agindu ditu horretarako. Antzuolako mendebaldeko sarbidea berrantolatzeko izango da diru kopururik handiena, milioi bat euro pasatxo. Arantzazuko aparkalekua antolatzeko izango da beste partida bat.\n2006ko azken Diputatuen Kontseiluan erabaki zuten dirulaguntzak ematea hainbat errepide konpontzeko eta Debagoieneko hainbat herrik jasoko dituzte.\nAntzuolak milioi eurotik gora\nDiru kopururik handiena Antzuolak jasoko du, milioi bat euro pasatxo. Gipuzkoa-632 errepidearen mendebaldeko sarbidea berrantolatuko dute; izan ere, egunero 11 mila ibilgailu baino gehiago hartzen ditu errepide zati horrek eta irisgarritasun eta segurtasun baldintzak hobetu gura dizkiote. Hala, Gipuzkoa-3112 errepidera sartzeko zubiaren parean beste bidegurutze bat egingo dute, eta herrigunerako beste sarbide bat Kalebarrenetik. 6 hilabetean egingo dituzte lanok.\nBestalde, Antzuolako Uzarraga auzora doan errepidearen zatia zabaldu eta hobetzea ere onartu zuten. Lizarragako hiribidera doan zubia ere zabalduko dute, eta lan horiek 271 mila euroko aurrekontua daukate.\nArantzazuko aparkalekua berrantolatzeko\nAldaketa handia ekarriko duen beste proiektu bat Arantzazuko aparkalekuaren berrantolaketa da. Horretarako 215 mila euroko aurrekontua onartu zuen Diputatuen Kontseiluak, eta lanok bi hilabeteren bueltan bukatuko dituzte. Arantzazun sortzen diren aparkaleku arazoak konpondu gura dituzte lanokin. Hala, txartelen bidez edo urrutiko aginteak erabilita zainduko dute autoen sarrera, eta pibota finkoak edo automatikoki ezkutatzen direnak ere jarriko dituzte. Helburua da Sindika inguruan ez aparkatzea hainbeste autok, eta nagusi eta ezinduek santutegitik gertuen dauden aparkalekuetan lekua izatea. Aste Santu ingururako gertu egotea gura dute jendetza handia hurreratzen delako garai horretan.\nEskoriatzako bi elizateendako\nHainbat errepideren zoruak berritzeko dirulaguntzak ere onartu zituzten. Eskoriatzako Bolibar eta Mendiola elizateetara doazen errepideak konponduko dituzte.


Dastamenarekin lotutako gaixotasunetaz neurologoak arduratzen dira. Zentzumen-errezeptoreen asaldura partzial edo erabatekoaren ondorioz, honako arazo hauek sor daitezke:\nHipoageusia: dastamen-sentikortasunaren urritzea da. Dastamen zentzumenaren gaixotasun hori duten pertsonek dastamena gutxitua dute. Honako hori, jaiotzetik gerta daiteke edota gaixotasun eta lesio zehatz batzuen ondorioz: sudur-infekzio; faringitis; aho, sudur edo buruko lesioak; gingibitis; medikamentu zehatz batzuen ondorioz...\nAgeusia: dastamen-sentikortasunik eza da. Dastamen zentzumenaren gaixotasun hori duten pertsonek dastamen eza dute eta mihian gertaturiko erredurak edota paralisiak izaten dira nahasmendu horren errudunak. Hala ere, badaude gaixotasun hori bideratzen dituzten beste hainbat arrazoi, hala nola, usaimen-nahasmenduak, listu-jariatze eskasa, mihi arazoak...\nParageusia: dastamenaren interpretazio okerra da. Disgeusia bezala ere ezagutzen den dastamen gaixotasun hori duten pertsonek zaporeak oker interpretatzen dituzte. Janariak eta edariak hautemateko pertzepzio-gaitasunean aldaketak izaten dituzte. Sarritan zapore aldaketa handiak izaten dituzte, zapore nazkagarri eta higuingarriak sentituz. Nahasmen horren errudun ohikoenak nahasmendu neurologikoak izaten dira.\nBestalde, pertsona guztiek ez dute izaten zaporeak dastatzeko sentikortasun bera. Esaten denez, lau pertsonatik bat superdastatzailea da, hau da, jende gehienak baina biziago hautematen ditu zaporeak, batez ere mingotsak. Pertsona horiek besteek baino bi aldiz dastamen-papila gehiago dituzte eta ezaugarri horri esker, errazago bereizten dituzte kaltegarriak izan daitezkeen jakiak. Emakumezko superdastatzaile gehiago daude gizonezkoak baino.\nHona hemen zure dastamena eta ahoa zaintzeko zenbait aholku:\nAho-osasun ona edukitzeko hortzak ondo garbitu behar dira:\nEz da hortzetako eskuila indarrez erabili behar.\nGoiko hortzak goitik behera eta beheko hortzak, behetik gora garbitu behar ditugu.\nHortzen goiko zatia mugimendu zirkularrak eginez garbitu behar da, haginetatik hasi eta erdiko ebakortzetaraino.\nHortzen barruko aldea, mihiarekin kontaktuan dagoena, ere garbitu behar da. Hortzetako eskuila zentzu bertikalean jarriz eta hortzik ahaztu gabe egingo dugu.\nMihia ere garbitu behar dugu, hortzetako eskuilarekin igurtziz.\nBestalde dentistarena joan behar dugu, urtean behin gutxienez, hortzetako azterketak egitera.


(Kazetaritzan lizentziaduna, hogei urte daramatza literaturari eta irakurmena eta idazketa sustatzeari buruzko prestakuntza-jarduerak ematen)\nIdazketaren bidez sortzeko gaitasuna eta ohitura sorraraztea edota finkatzea xede duen jarduera da. Aldi berean, tailer honen bidez, sormen-prozesu horretatik eratortzen den autoezagutzaren arloan sakondu nahi da, bai eta haren pertzepzioaz gozatzen ere.\nIdazteko eta irakurtzeko ohiturak finkatzea\nIdazketaren ondoriozko norberaren sormen-unibertsoa deskubritzea edo finkatzea\nSaio bakoitzean egin beharreko jarduerei buruzko azalpen-sarrera\nTestuen idazketa inspiratuko duten dinamikak proposatzea\nHaien berri ematea, iritziak eta iradokizunak elkartrukatuz\nIdazkien estilo- eta ortotipografia-zuzenketa\nOzen irakurtzea: berrikuspen, bokalizazio eta enfatizazio egokiaren garrantzia\nOtsailaren 12tik ekainaren 10era (asteazkenero)\nInskripzioa: Urtarrilaren 28tik otsailaren 11ra. Liburutegian bertan ala webguneko formularioaren bitartez (www.bizkaia.eus/foruliburutegia  Kontaktatu Ikastaro eta tailerrak). Epea urtarrilaren 28an 08:30etan irekiko da.\nGehienez: 15 pertsona (hurrenkeraz)\nForu Liburutegiko tailerrean parte hartzeak ez du eragiten inongo ziurtagirik


XABIER MENDIGUREN ELIZEGI / EIDER EIBAR (IL.)\nPeru eta Marixe bikote maitemindu bat dira. Peruk, gauetan, puzker galantak botatzen ditu ohean. Marixe, hotzak egoten denez, galtzerdi eta guzti sartzen da ohean, eta ohe barruan kentzen ditu. Gau batean, Peruren puzker bat Marixeren galtzetin baten barruan sartu zen, eta elkartze horretatik izaki harrigarri bat sortu zen: Puzkertin. Umorez eta fantasiaz beteriko abentura.


Steinbecki eta Beauvoirri obra bana berrargitaratu diete | Kultura | Berria\nSteinbecki eta Beauvoirri obra bana berrargitaratu diete\nAsun Garikanok 'Zeruko belardiak' euskaratu zuen, eta Oier Alonsok, berriz, 'Besteen odola' , eta, orain, bi lanak berreskuratu dituzte Urrezko Bilblioteka bildumarako\nAsun Garikanok 1994an euskaratu zuen John Steinbecken Zeruko belardiak narrazio bilduma. Oier Alonsok, berriz, 2001ean ekarri zuen euskarara Simone de Beauvoirren Besteen odola nobela. Bi itzulpenak Literatura Unibertsala bilduman plazaratu zituzten bere garaian. Orain, lanok berreskuratu, berrikusi, eguneratu, eta berriro argitaratu dituzte, Urrezko Biblioteka bilduman.\nZeruko belardiak 1932an eman zuen John Steinbeckek (Salinas, Kalifornia, AEB, 1902New York, 1968). Haren bigarren lana izan zen, eta, beraz, «gerora halako ospea ekarri zioten Perla, Tortilla flat, Edengo ekialdean, Suminaren mahatsak, Saguak eta gizonak, eta horien guztien aitzindaria», Asun Garikanok gogorarazi duenez. Idazleari euskarara ekarritako bosgarren lana ere bada.\nHamar ipuinek osatzen dute liburua. Garikano: «Pieza bakoitza autonomoa da, besteak irakurri gabe ere zentzu osoa dute. Denak batera irakurrita, ikusiko dugu nola doazen katramilatzen herri txiki bateko nekazari giroko komunitate bateko biztanleen bizitzak eta patuak». Lekuak lotzen ditu istorioak, Kaliforniako Salinas eta Monterrey artean dagoen Zeruko Belardiak herrian gertatzen baitira. «Hangoa zen Steinbeck, eta, beraz, bere beste liburu askotan bezala, gertukoa zaion munduaz ari zaigu liburu honetan. Paisaia bati eta historia bati lotutako idazlea da; txoko horretatik idazten du unibertsaltzat hartuko den eta mundu osoko irakurleengana iritsiko den liburu hau, eta beste asko».\nXX. mendearen hasiera da liburuan. Nekazaritzaren eta abeltzaintzaren industrializazioa gertatzen ari da, eta gazteak landa eremuetatik hirira doaz. «Gizartea antolatzeko modu baten desagertzea dakar horrek, lurrarekiko eta jaiotetxearekiko lotura eten, familia sakabanatu, eta ordura arteko nekazari komunitate sendo eta kohesionatuak kolokan jartzea», gogorarazi du itzultzaileak. Euskal irakurleari «oso ezagunak» egingo zaizkion gai horiek daude «atzeko planoan»; eta, «herri txiki bateko komunitate estuan gertatzen diren tentsioak», berriz, aurrekoan. Izan ere, familia berri bat joango da hara bizitzera, bertakoen ustez zorte txarra dakarren etxalde batera; familiarentzat sineskeriak baino ez dira horiek, baina, nahi gabe, kaltea eragiten dute inguruan. «Behin eta berriro errepikatzen da patroi hori: asmo oneko jendearen ekintzek zoritxarra ereiten dute inguruan». Irakurlea jabetuz joango da herri hori ez dela «hain leku zerutiarra». Idazleak pertsonaien barruan sartzeko duen gaitasuna goraipatu du itzultzaileak.\nDuela 27 urteko itzulpena berriz hartzean, Garikanok erabaki zuen testua sakon berrirakurtzea, eta halakoak dira egin dizkion aldaketak ere. «Esango nuke, beste bertsio bat baino gehiago, itzulpen berri bat dela; ez dakit esaldiren bat gelditu den ukitu gabe».\nSimone de Beauvoirrek (Paris, 1908-1986) 1945ean plazaratu zuen Besteen odola , Oier Alonsoren hitzetan «nobela entretenigarria». Bigarren Mundu Gerraren aurreko giroa eta Frantziako erresistentzia azaltzen ditu bereziki. «Historiaz jarduten du eta besteen gaia jorratzen du». Itzultzaileak azaldu du existentzialismoan besteen gaia «oso inportantea» izan zela, eta hainbat idazlek landu zutela: besteak beste, Jean-Paul Sartrek hainbatetan hitz egin zuen auziaz, baita Albert Camusek ere Arrotza nobelan (1942). «Beauvoirrek solidaritateaz hitz egiten digu, eta besteen ardura zein den kontatu». Alonsoren esanetan, Bigarren Mundu Gerraren ostean idazle ugari «oso jota» gelditu ziren «besteek halako krimenak» egin ahal izan zituztela pentsatzean. «Beauvoirren ikuspuntua nahiko autobiografikoa izan ahal da, zeren nobelako protagonistarena ere bada markatutako ildoetatik atera den gazte burges batena, beregandik espero zena egin ez duen batena. Hortik doa bestearen gaia». Idazleak Fedor Dostoievskiren aipu bat hautatu zuen liburua zabaltzeko: «Norberak guztiaren ardura du guztien aurrean».\nDuela bi hamarkada plazaratutako itzulpenaren hitzaurrean, «feminismoa ez zegoela batere modan» idatzi zuen Alonsok, eta orain, haren ustez, «oso bestelako egoera batean gaude». Hitzaurrea berritu dio argitalpenari, eta Elkar argitaletxeak eguneratu du itzulpena. Xabier Mendiguren editorearen ustez ere, bestea da liburuko gai nagusietako bat, eta, harekin batera, «konpromisoa eta kontzientziaren ausikiak».\nAzken biak, oraingoz\n2010ean jarri zen martxan Urrezko Biblioteka egitasmoa, EIZIE elkarteko lehendakari Itziar Diaz de Ultzurrunek gogorarazi duenez. «Ikusita Literatura Unibertsala bildumako lehen ehun aleak ezin zirela paperean eskuratu, abagunea ikusi zen batzuk behintzat berriz argitaratu, paperean eman eta euskal irakurleen eskura jartzeko». Horietatik hogei izenburu hautatu ziren Urrezko Biblioteka osatzen hasteko; Elkar argitaletxeari eman zitzaion plazaratzeko lana, eta Eusko Jaurlaritzak lagunduta eraman dute aurrera. Hogei liburuko sorta horretan, azkenak dira Zeruko belardiak eta Besteen odola. «Orain, EIZIEn gogoeta egin beharko dugu segida nola eman ikusteko».


Ikasturte berriko parrilla aurkeztu du Hala Bedi Irratiak – Hala Bedi\n> Ikasturte berriko parrilla aurkeztu du Hala Bedi Irratiak\nIkasturte berriko parrilla aurkeztu du Hala Bedi Irratiak\nLarunbat goizean, Hala Bedi Tabernatik zuzenean egindako emisio berezi batekin eman zuten ezagutzera irratiko kideek hasi berri den ikasturteko programazioa. Eguna DJ eta kontzertu artean eman zuten gero, eta jai giroan eman zioten parrilla berriari ongietorria.\nAurten, eguneroko Suelta la Olla eta Hizpidea magazinez gain, 46 irratsaio propio izango dira entzungai Hala Bediren uhinetan. Euskaraz 17 irratsaio egingo dira, 28 gaztelaniaz eta galizieraz bat.\nHamar saio berri emitituko dira Hala Bedin. Larunbatean eman ziren ezagutzera, martxan jarri dituzten kideen aurkezpenekin. Ohi bezala, sormenak, kulturak eta arteak lekua izango dute programazio berrian: Autotune o barbarieko lagunek 2010eko hamarkadan EEUUn sortutako eta egun mainstream bihurtu den trapa, rapa, musika urbanoa, edo “dena delakoa” izango dute hizpide, hainbat artista, kolektibo zein beef aztertuz. Hemeretzi Hertz izeneko saioan “entzumenaren mugetan” ibiliko dira. Zinemari buruz hitz egingo dute, bestalde, SAMA kolektiboko kideek Lo que el viento se dejó deitu duten saioan.\nErrealitate sozial eta politikoaz jarduteko tartea ere izango da uhinetan. Herriaren Hitza programa “ahotsik gabekoen ahotsa” izateko sortu dute, “albistegietan agertu ohi ez diren horiena”, errepresaliatuena, jubilatuena, gazte edo langabeena; baina, baita eszena kulturalean eragiten ari diren horiena ere. Un mundo nuevo edo Mundu berrian aldatzen ari den mundu garaikideaz arituko dira, magia, artea, espiritualitatea eta zientzia jorratuz, eta “mundu berria” sortzeko ematen ari diren proposamenez ere informatuko dute. “Ikasleek ikasleentzako” sortutako Berbetan! saioan gai sozialak eta historikoak izango dira ardatz, betiere, gazte eta ikasleen problematiketan sakonduz eta kezka propioei helduz.\n“Harresiak uhinka zulatzeko” ahalegina ere egingo da irratitik, Kafe ex-preso programan. Zaballako kartzelan preso daudenei zuzendutako irratsaioa izango da, elkartasuna adierazteko, senideak hurbiltzeko, mezuak elkarbanatzeko eta kanpoko zein barruko errealitatea zabaltzeko.\nIzango dira saio ezohikoagoak ere. Asuntos Interiores da horietako bat, elkarrizketa pertsonal eta informalekin irratia egiten dutenak aurkezteko espazioa. Astero, irratiko partaide edo irratsaio bat pasatuko da estudiotik, hori sakonean ezagutzeko. Bestalde, Bizikleta Estatikoan, giro informalean beraien bizitzan agertzen diren gai existentzialei buruz jardungo dute bi lagunek igande gauetan.\nUmorea ez da faltako saio berrien artean, Katu ta xepia, “umore show absurdoa” deitu dutenaren eskutik.\nHori guztia gutxi balitz, aurreko urteetako irratsaioak eta Euskal Herriko beste irrati batzuetan ekoitzitako 10 irratsaio izango dira entzungai Hala Bediko uhinetan, Arrosa Sareko partaide baita irratia. Arrosa Sareak ekoizitako Zebrabidea magazina ere entzun ahal izango da, Hala Bedin bertan grabatua.\nHala Bedi Irratia Hala Bedi Bat kate elebidunean (107.4 FM Gasteiz eta Lautadan / 107.7 FM Arabar-Errioxan) eta Hala Bedi Bi euskara hutsezko katean (95.6 FM Gasteiz eta Lautadan) emititzen da. Online ere entzun daiteke emisioa, halabedi.eus helbidean.\n← Drogak bai, goxokiak ez! Azukrearen historia eta gaurkotasuna.\nLatinoamerika | Hauteskundeak Argentinan eta Nikaraguan, eta Txilekoak igande honetan. Aktualitatearen analisia →


Ucin lantegiaren isurketa kutsakorrak salatzeko elkarretaratzea ostiralean | Noaua Kultur Elkartea\nHemen zaude: Hasiera » Hirigintza » Ucin lantegiaren isurketa kutsakorrak salatzeko elkarretaratzea ostiralean\nBy\tnoaua\ton\t2018-07-16\tin\tHirigintza, Ingurumena, Jendartea\nUrte luzez kezka eragin dute herritarren artean, Atxegalde ondoko Ucin enpresaren isurketek, arnastu behar izan den ke kutsakor eta usain txarrak. Hainbat alditan kexatu izan dira herritarrak. Telefonoz udaletxera deituta, garai batean ehunka sinadura ere bildu ziren, Udalak ere hainbat neurri hartu izan dita, azkenekoz iaz zigor espedientea ireki ere bai…\nArazoa ordea herritarrek sufritzen segitzen dute. Gertuen Atxegalde inguruan, baita Kaxkoan ere antzematen da sarritan arnastu beharra izaten den usain txarra. Begi bistakoa izaten da lantegitik atmosferara isurtzen den kea. Egoera salatzeko, aipatu lantegiak atmosferara egiten dituen isurketa kutsakorrak salatzeko elkarretaratzea deitu dute ostiralerako (uztailak 20) arratsaldeko 19:00etan Mikel Laboa plazan. Herritarrak mobilizazioan parte hartzera deitzen dituzte.\nZigor espedientea ireki zion Udalak\nKezka eta haserrea eragiten segitzen dute Ucin lantegiko ke isurketek usurbildarren artean. Orain urtebete Usurbilgo Udaletik ohartarazi zutenez, hirigintza arloko zigor espedientea ireki zioten Atxegalde ondoan, N-634 errepideaz bestalde Osinalde industriagunean kokatua dagoen lantegiari. Erabaki hau hartu beharrean aurkitu zen Udala, “egoera konpontzeko saiakera jarraituek ez dute fruiturik eman” eta.\n“Jakitun gara enpresa honen ke isurketek herrian sortzen duten kezkaz, eta legealdi honetan ere beraiekin harremanetan izan gara problematika horri irtenbidea bilatu nahian. Duela bi urte labe berria jarri behar izan zuten udalaren eskaera jarraituen ostean, eta tarte honetan gure asmoa izan da labe zaharra behin betiko ixtea eta ke-erauzgailu berria jartzea. Negoziaketa luzeak izan ditugu beraiekin, bolada batean hitz onak ere bai, baina aurrerapausurik ez dagoela ikusita, elkarrizketak eten egin dira. Behin eta berriz ari gara egoeraren larritasunaz ohartarazten Eusko Jaurlaritza, beren interbentzioa eskatzen eta gure inplikazioa eta laguntza eskaintzen. Bien bitartean hirigintza arloko zigor-espedientea irekitzea erabaki dugu”, azaldu zuen Xabier Arregi alkateak.


Irekia Eusko Jaurlaritza - Gobierno Vasco :: Eusko Jaurlaritzak 979.200 euro onartu ditu euskara sustatzea helburu duten proiektuak laguntzeko (Gobernu Bilera 2017-03-21)\n<img src="https://www.irekia.euskadi.eus/uploads/cover_photos/37572/original/logoconsejo.jpg" style="max-width:100%" alt="" />\nDeialdiak zazpi multzo ezberdinetan koka daitezkeen ekimenak sustatuko ditu\nEusko Jaurlaritzako Gobernu Kontseiluak bere oniritzia eman dio 2017. urtean gizarte-bizitzan euskara sustatzeko, garatzeko edota normalizatzeko diru-laguntzak emateko araubidea ezarri eta deialdia egiteko aginduari. Deialdi honen bitartez euskalgintzaren alorrean lan egiten duten elkarte, jarduera edota proiektuak diruz laguntzen dira. Aurten, 979.200 euro banatuko dira era ezberdinetako euskararen aldeko proposamenen artean.\nHizkuntza Politikako sailburuordetzatik bideratzen den diru-laguntza deialdi nagusietako bat da euskalgintzaren ingurukoa. Euskara Sustatzeko zuzendaritzak bideratzen du urtero eta era askotako proiektuak laguntzen dira. Deialdiak zazpi multzo ezberdinetan koka daitezkeen proiektuak laguntzen ditu:\nA multzoa: Euskararen erabilera areagotu eta sendotzeko egitasmoak esparru ez formaletan, bereziki aisialdian garatzen direnak. Haur eta gazteei zuzendutakoak lehenetsiko dira.\nE multzoa: Euskarari zuzenean lotutako alderdiak aztertzea helburu duten jardunaldiak (gehienez ere, 7 egitasmo diruz lagunduko dira, puntuazio altuena lortzen dutenak).\nF multzoa: Euskalgintzan ibilbide oparoa izateagatik nabarmendutako pertsonak edo elkarteak omentzeko egitasmoak (gehienez ere, 2 egitasmo diruz lagunduko dira, puntuazio altuena lortzen dutenak).\nG multzoa: Euskaraz irakurtzeko zaletasuna sustatzea helburu duten egitasmoak: irakurketa- eta idazketa-trebetasunak garatze aldera buruturiko jardunak, sariak, lehiaketak, idazleen eta irakurleen arteko topaketak eta literatura gidak (gehienez ere, 7 egitasmo diruz lagunduko dira, puntuazio altuena lortzen dutenak).\nIaz, diru kopuru bera onartu zen eta, guztira, 134 egitasmo diruz lagundu ziren deialdi honen bitartez. Proiektu gehienak (%75 baino gehiago) A multzokoak izan ziren eta, ondorioz, multzo honen bidez banatu zen diru gehien.\nEusko jaurlaritzak 979.200 euro onartu ditu #euskara sustatzea helburu duten proiektuak laguntzeko https://t.co/zuSpmRWvop …\nEl Gobierno Vasco aprueba 979.200 euros para apoyar proyectos cuyo objetivo sea fomentar el #euskara https://t.co/yDPeFONxr0 …\nEusko jaurlaritzak 979.200 euro onartu ditu #euskara sustatzea helburu duten proiektuak laguntzeko https://t.co/gCECo7pL4m …\nEl Gobierno Vasco aprueba 979.200 euros para apoyar proyectos cuyo objetivo sea fomentar el #euskara https://t.co/AY53PCJHtN …\nKultura eta Hizkuntza Politika sailak 280.000 euro bideratuko ditu alderdi politikoekin lotura duten fundazioa eta elkarteentzako (Gobernu Bilera 2022-3-8)


Ingurumen Jardunaldiak: "Geodibertsitatea: natura naturaren atzean", Asier Hilariori egindako elkarrizketa — Eibarko Udala\nIngurumen Jardunaldiak: "Geodibertsitatea: natura naturaren atzean", Asier Hilariori egindako elkarrizketa\nElkarrizketa honetan Asier Hilariok, geodibertsitatea lurralde baten arrokak, mineralak eta fosilak aztertzea baino askoz gehiago dela erakutsiko digu. Elkarrizketa ikusgai dago www.eibar.eus webguneko Ingurumen atalean eta Udalaren YouTube kanal ofizialean.\nEibarren antolaturiko Ingurumen Jardunaldiekin jarraituz, gaurtik aurrera (astelehena, uztailak 13) eskuragarri egongo da Lorea Arakistain kazetariak zuzenduko dituen sei elkarrizketatik bostgarrena, www.eibar.eus web-orriko Ingurumen atalean eta udal honetako YouTubeko kanal ofizialean.\n"Geodibertsitatea: natura naturaren atzean" izenburupean, Asier Hilariok, Euskal Kostaldeko Unescoren Geoparkearen zuzendari zientifikoak, geodibertsitateak gure lurraldea ezagutzeko orduan duen garrantziaz hitz egingo digu.\nAsier Hilariori egindako elkarrizketa\nAsier Hilario. Euskal Herriko Unibertsitateko doktorea geologian eta Euskal Kosta Unescoren Geoparke Mundialaren zuzendari zientzialaria.


PAG 2/79 - TOTAL 943 Jabetzak\nHiri-lurra - Dos Hermanas (Arco norte - Avda España) , 868m2, Urbanizazioa.\nHiri-lurra - Dos Hermanas (Arco norte - Avda España) , 832m2.\npisu - Sanlucar la Mayor (Feria) , Eraikitako azalera 61m2, 2 Gelak, 1 bainugelak, Igogailua, igerilekua,...\netxea - Burguillos (Centro) , Eraikitako azalera 73m2, 3 Gelak, 1 bainugelak.\npisu - Sevilla (Amate) , Eraikitako azalera 81m2, 3 Gelak, 1 bainugelak.\nDuplexa - Sanlucar la Mayor (Feria) , Eraikitako azalera 60m2, 13m2, 1 Habitacion , 1 bainugelak,...\npisu - Alcala del Rio (Alcala Del Río) , Eraikitako azalera 83m2, 2 Gelak, 1 bainugelak, Igogailua, Urbanizazioa.\nDuplexa - Sanlucar la Mayor (Feria) , Eraikitako azalera 65m2, 15m2, 2 Gelak, 1 bainugelak, Igogailua,...


Babestutako 70 etxebizitzen zozketa urtarrilaren 24an egingo da, Soreasu antzokian, 19:00etan - Azpeitiko Udala\nZerrenden tarmiteak egin ostean, zozketa egiteko unea iritsi da. Urtarrilaren 24an, osteguna, izango da, 19:00etan, Soreasu antzokian. Sarrera irekia izango da, nahi duen orok joateko. Azpeitiko Udalak etxebizitza babestuak egiteko abiatutako prozesua aurrera doa, eta babestutako etxebizitzen zozketa urtarrila bukatzerako egingo da. Hain juxtu, Esklabak-Iturzulo eremuko babes ofizialeko, Esklabak-Iturzuloko tasatuta etxebizitzak, Done Jakue kaleko tasatutako etxebizitzak eta Bustinzuriko Errebalekoak zozkatuko dira. Zozketetan parte hartuko dutenen behin betiko onartu eta baztertuen zerrendak ere argitaratu dira udal webgunean.\nAzpeitiko Udalak etxebizitza eskubidea bermatzeko helburuarekin, uda aurretik, Azpeitian epe motzean eraikiko diren etxebizitza babestuen eskaintza zabalen berri eman zuen. Plan horrek, Herriko eremu desberdinetan, alokairu, babes ofizialeko eta tasatutako etxebizitzen eskaintza zabala biltzen du planak. Planaren berri ematearekin bat, lehen fasea abian jarri zuen eta babes ofizialeko 29 etxebizitza eta 41 etxebizitza tasatutako zozketetarako izen ematea ireki zuen. Orain, Urtarrilaren 24an, zozketak egingo dira. "Jende askok eman du izena, eta horrek erakusten digu, aurreikusten genuen etxebizitza beharra erreala dela. Prozesua ondo doa, bai zerrendena baita etxebizitzak eraikitzeko tramiteena ere. Eta zozketa egiteko unea iritsi da", azpimarratu du Josu Labaka zinegotziak.\nHala ere, zozketarekin ezer ez dela amaitzen ere argitu nahi izan dute: "Etxebizitza beharra duten herritarrak asko direla suma dezakegu, izena eman duten herritarren kopurua aintzat hartuta. Guk etxebizitza politika berri bat diseinatu eta jarri dugu abian, datozen urteetangaratzeko helburuarekin. Orain batzuk eskuratuko dute etxebizitza, baina beharra ikusita garatzen joateko asmo irmoa dugu", zehaztu du Leire Goenaga zinegotziak.\nZozketa egunean, lehendabizi kutxetan zenbakiak sartuko dira, lehenengo Esklabak Iturzulo eramuko babes ofizialeko etxebizitzen zozketa egingo da eta zozketa horretarako zenbakiak sartuko dira, ondoren 29 zenbaki aterako dira (27+2). Hurrengo zozketa esklabak Iturzulo eremuko tasatutako etxeen zozketa egingo da eta 33 zenbaki (31 + 2) aterako dira. Eta azken zozketan Done Jakue eta Bustinzuriko errebaleko etxebizitza tasatuen zozketa egingo da eta 8 zenbaki aterako dira.\nAzkena ateratzen den zenbakiak itxaron zerrenda egiteko balioko du. Horrela azken zenbakiaren hurrengoa itxaron zerrendako lehenengoa izango da zerrenda guztietan\nAlokairuko etxebizitza sozialen proiektuak ere abian\nAzpeitiko Udalak osatutako etxebizitza planaren baitan alokairurako etxebizitzak ere eraikiko dira. Hala, Udalak Elizkalean 12 etxebizitza eraikiko ditu alokairurako. Horretaz gain, Esklabetan batez ere gazteei zuzenduriko lokairu sozialeko 45 etxebizitza eraikiko dira epe motzean, Etxebizitza Sailarekin elkarlanean. Bi eremuetan etxebizitzak eraikitzeko tramiteak aurrera doaz.


Badok | “Talka emozionaletik sortu da bigarren diskoa”\nElkarrizketa: Unai Pelayo 'Pelax'\nCowboy’s Orchestra abizena galduta itzuli da Unai Pelayo Pelax-en rock proiektua, baina eskarmentu handia irabazi du bidean. Telmo Trenor lagun eta elektronika musikariarekin batera argitaratutako disko labur baten ostean dator Iñigo Irazokiren laguntzarekin analogikoan grabatu duten Talkak egiten du didaktika lan berria, rock klasikotik edanagatik freskotasuna mantentzen duen disko dotorea. Diskoak argitaratzearekin nahikoa ez, eta formatu posible guztietan hamaika eszenatokitan zuzenekoak ere eskaini ditu aurten musikari donostiarrak. Beraz, badugu nahikoa aitzakia berarekin honi guztiari buruzko solasaldi bat izateko.\nUnai Pelayo ‘Pelax’ musikari donostiarra. (Amaia Oca)\nRock talde formatuan argitaratzen duzun bigarren disko luzea da. Zeintzuk dira Cowboy´s Orchestra Saioak lehen lan harekin azpimarratuko zenituzkeen aldaketa nagusiak?\nAldaketarik nabarmenena diskoaren prestaketan egon da. Lehen diskoa zerbait espontaneoagoa izan zen; kantuak bazeuden, emanaldi batzuk eman genituen eta estudioan sartu ginen, bakoitzak zer aportatuko zuen oso ondo jakin gabe. Emaitza polita izan zen arren, lan berrirako gehiago zaindu dugu prestaketa eta argiago izan dugu laukoteko bakoitzaren funtzioa zein izango zen. Analogikoan grabatu beharrak ere horretara bultzatu gaitu, estudioan sartzerako dena lotuta izatera.\nSoinuari dagokionez, rock-and-roll parametroetan jarraitu arren, aberastasun handiagoa lortu duzuela esango nuke, diozun lanketa hori nabari dela. Detaileak asko dira eta musikak hartutako norabideak ere anitzagoak.\nAzken finean musikari bakoitza mundu bat da. Andoni Olaetxearen gitarrak nireetatik asko aldendu dira eta oso ondo gainera, atmosfera oso berezia eman dio diskoari. Iñigo Ozaetak baxu lerroak asko zaintzen ditu eta Iker Vazquezen bateria jotzeko modua ere oso aberatsa da. Diozun soinu aldaketari dagokionez, kontuan hartu niretzat beste garai bat izan dela. Lehen diskoa talka fisiko batetik sortu zen, eta oraingoan talka emozionala izan da. Disko berriarekin kualitatiboki urrats bat eman nahi genuen eta hori hasieratik nabaritu da. Taldekide guztiak hamaika saltsatan burubelarri aritu gara eta kontzertu pila bat eman ditugu, musika askoz ere gehiago entzun dugu… eta hori guztia nabari da azken emaitzan.\nAitor Rubiok bateria utzi eta Iker Vazquezek hartu duen arren, Andoni Olaetxea eta Iñigo Ozaetak osatutako muina mantendu da. Nolakoa izaten da konposatzeko era, zenbateraino da Unai Pelayoren bakarkako lana eta zenbateraino egiteko kolektiboa?\nÑabardura txiki bat lehendabizi. Aitor Rubiok ez du taldea utzi, guretzat partaide izaten jarraitzen du eta seguru inoiz bere beharra izango dugula. Kantuei dagokienez, normalean etxean bakarka sortutakoak izan dira eta diskoa prestatzen aritu garen hilabeteetan, lokalean elkartu eta taldekideei aurkeztu dizkiet. Hortik abiaturik, beraien lanaren bidez, sekulako maila hartu du kontuak. Ideia nagusia nirea izan arren, adar ezberdin asko atera dira oinarri horretatik eta kideek estruktura bera ere aldatu dute askotan. Eta ni guztiarekin konforme, noski.\n“Nire barruko zalantzetatik asko du diskoak: dela musika eszenari, musika sorkuntzari, militantzia eredu ezberdinei edo teknologiaren eraginari buruz”\nHitzei buruz zer esango zeniguke? Hemen ere rock-and-roll moldeetatik aldentzeko gogorik ba al dago?\nEsan bezala, lehen diskoak bazuen gehiago azalekotik. Kasu honetan, aldiz, gehiago izan du nire barruan sortzen ziren zalantzetatik: dela musika eszenarekin, nire musika sorkuntzarekin, militantzia eredu ezberdinekin, teknologiaren eraginarekin… Gai horiek bueltaka nituela konturatu nintzen oso kritikoa naizela kontu batzuekin. Egia da diskoa oro har nahiko iluna dela eta hitzek ere laguntzen dutela horretan.\nGatazka presente dago lan guztian.\nBai, hori da. Borrokatu beharra, oztopoak gainditu beharra eta hortik ikasten duguna. Hezkuntzan ere badugu gabezia sakon bat, orokorrean ez baikaituzte prestatzen ezeri aurre egiteko.\nXabier Bizkaik errepikatzeaz gain, Olatz Salvador, Beñat Antxustegi edo Joseba Baleztenak ere hartu dute parte diskoan, beste hainbaten artean.\nBeti gustatzen zait lagunak gonbidatzea estudiora. Olatzenak egiten dit ilusio berezia, teklatuak eta ahotsa sartu ditu eta oso ondo geratu dira.\nZer ikasi duzu Telmo Trenorrekin batera izandako esperientziarekin?\nMakina baten menpe jotzen (barreak). Telmorengandik musika beste belarri batekin entzuten ikasi dut. Soinutxo hutsak diruditenetan fijatzen da eta kantuaren parte egiten ditu. Horrez gain, musika sarean bilatu eta ezagutzeko tresna ezberdinak erakutsi dizkit. Artista elektronikoak eta DJak gu baina are baldintza ekonomiko txarragoak izan ohi dituztela ere ikusarazi dit.\nProiektuak jarraipenik izango al du?\nBai, bai. Pixkanaka disko berriko remix batzuk egiten hasi gara eta orain formatu minimalista bat ere prestatzen hasi gara, ordenagailurik gabe egindakoa. Halere, Telmo Trenorri arreta ikaragarria eskatzen dio horrek… Baina bai, jarraituko dugu batera lanean. Niretzat oso formatu elegantea da.\nAndoni Olaetxea, Iñigo Ozaeta, Pelax eta Iker Vazquez. (Amaia Oca)\n“Sugea” abestia ere Telmorekin argitaratutako diskotik erreskatatu duzu.\nBai. Taldekideei gustatu zitzaien eta grabatzea erabaki genuen. Aitor Rubiorekin zuzenean grabatuta dago gainera, ahots eta guzti.\nEz Dok Amaitu kolektiboko kide zara eta Sortu Dira Besteak ekimenak antolatutako kontzerturen batean ere hartu duzu parte. Biak ala biak sortzaile gazteak ikusgarritasuna irabazteko eta generazio berrien sorkuntza plazaratzeko proiektuak dira. Halako ekimenen beharra al dute musikari gazteek?\nNik uste dut baietz. Agian Sortu Dira Besteak ekimenak ikusgarritasun gehiago du eta Ez Dok Amaitu elkar ezagutu eta batzeko baliagarriagoa izan zaigu partaideei, nahiz eta hasiera batean asmo bera izan. Noizbait berriz ere jaialditxoren bat egiteko asmoa badugun arren, kontzientzia piztea ere bazen asmoa hasieratik. Sortu Dira Besteaken bidez ere jende zoragarria ezagutu dut. Bi ekimenen bitartez mugak haustea lortu dut eta Paxkal Irigoien bezalako artista puska bat ezagutzeko baliagarri izan zait, esaterako. Behar dira halako ekimenak. Gainera, gaur egun antolatzen dituzun ekimenei garrantzia eta transzendentzia handia eman ezean, publikorik ez da existitzen. Publikoa zerbaiten parte sentiarazi behar duzu, bestela jendea ez da mugitzen. Gaur egun Netflix eta horrelakoen aurrean kontzertu bat ez da erakargarria, ez bada mainstream behintzat. Euskal Herrian hiruzpalau taldek bereganatzen dute publiko osoa, gaur egun gaztetxe bateko kontzertu batera bazoaz, publikoaren %90a musikariz eta ekintzailez osatuta dago. Behar-beharrezkoak dira halako ekimenak, beraz.\n“Gaur egun ekimenei garrantzia eta transzendentzia eman ezean, publikorik ez da existitzen. Publikoa zerbaiten parte sentiarazi behar duzu”\nBadago Ez Dok Amairu izan zenaren antzeko mugimendu generazional baten beharra dugula dionik ere.\nBueno, beste garai batzuk ziren. Gaur egun badago zeren aurka borrokatu baina ez da garai horiekin konparagarria.\nAmaitzeko, beste kontu batez galdetu nahi nizuke. Zeu Donostiako Egia auzokoa zara, auzo bizia izanagatik azken aldian aldaketa sakonak bizi izan dituena. Segur aski Donostian musika areto gehien dagoen lekua izateaz gain, gentrifikazioaren mamua eta turismoaren eragina ere gertu sumatzen ari zarete. Nola bizitzen ari zara prozesu hau guztia?\nEgiatar gisa esan behar dut gurea beti izan dela auzo jendetsua, hiritarrez eta probintzia osotik parrandara etorritakoez betea. Gure auzoan aste bakoitzean, ostegunetik igandera, 7-8 kontzertu izan ditzakezu eta ez dakit ze punturaino den positiboa halako eskaintza egotea hain toki txiki batean. Esan beharra dago, baita ere, askorentzat Egia Tabakaleratik Bukowski bitartean dagoen eremu hori dela eta egia hitzak malda esan nahi du, hau da, nire Egia aldapan gora hasten da. Gu ibiltzen garen inguruan, Jareñoren bueltan, ez da horrenbeste sumatzen. Nabari da egun puntualetan, Dantz bezalako jaialdi bat antolatzen dutenean adibidez, edo Zinemaldian. Negozio batzuk ixten ari dira eta moderno-gourmet hauetakoak irekitzen ari dira aldi berean. Tabakalera, autobus geltokia, orain hotel bat ere irekiko dute… Aldaketak gertatuko dira, hori ziur.\nETIKETAK:Aitor RubioAndoni OlaetxeaBeñat AntxustegiIker VazquezIñigo OzaetaJoseba BaleztenaOlatz SalvadorPaxkal IrigoienPelaxTelmo TrenorUnai PelayoXabier Bizkai\nUra eta bakea (feat. Jon Gurrutxaga)\nDisko berria "denon artean" sortu nahi du Xabi Strubellek\n"Gizarteari balioko dioten kantuak egiteak salbatuko gaitu"\nBilatu Aukeratu hilabetea 2020(e)ko urtarrila (40) 2019(e)ko abendua (59) 2019(e)ko azaroa (88) 2019(e)ko urria (67) 2019(e)ko iraila (71) 2019(e)ko abuztua (5) 2019(e)ko uztaila (43) 2019(e)ko ekaina (58) 2019(e)ko maiatza (51) 2019(e)ko apirila (55) 2019(e)ko martxoa (66) 2019(e)ko otsaila (44) 2019(e)ko urtarrila (69) 2018(e)ko abendua (58) 2018(e)ko azaroa (95) 2018(e)ko urria (70) 2018(e)ko iraila (45) 2018(e)ko abuztua (10) 2018(e)ko uztaila (35) 2018(e)ko ekaina (48) 2018(e)ko maiatza (55) 2018(e)ko apirila (53) 2018(e)ko martxoa (57) 2018(e)ko otsaila (62) 2018(e)ko urtarrila (48) 2017(e)ko abendua (59) 2017(e)ko azaroa (81) 2017(e)ko urria (61) 2017(e)ko iraila (37) 2017(e)ko abuztua (19) 2017(e)ko uztaila (31) 2017(e)ko ekaina (48) 2017(e)ko maiatza (65) 2017(e)ko apirila (44) 2017(e)ko martxoa (51) 2017(e)ko otsaila (33) 2017(e)ko urtarrila (47) 2016(e)ko abendua (43) 2016(e)ko azaroa (87) 2016(e)ko urria (51) 2016(e)ko iraila (29) 2016(e)ko abuztua (4) 2016(e)ko uztaila (22) 2016(e)ko ekaina (34) 2016(e)ko maiatza (54) 2016(e)ko apirila (53) 2016(e)ko martxoa (45) 2016(e)ko otsaila (43) 2016(e)ko urtarrila (52) 2015(e)ko abendua (59) 2015(e)ko azaroa (76) 2015(e)ko urria (63) 2015(e)ko iraila (49) 2015(e)ko abuztua (5) 2015(e)ko uztaila (17) 2015(e)ko ekaina (29) 2015(e)ko maiatza (39) 2015(e)ko apirila (31) 2015(e)ko martxoa (57) 2015(e)ko otsaila (53) 2015(e)ko urtarrila (39) 2014(e)ko abendua (64) 2014(e)ko azaroa (58) 2014(e)ko urria (45) 2014(e)ko iraila (45) 2014(e)ko abuztua (10) 2014(e)ko uztaila (28) 2014(e)ko ekaina (60) 2014(e)ko maiatza (36) 2014(e)ko apirila (3)


Eremuakek eta AIR plataforma independenteak Imanol Marrodán egilearen Una línea de aire hecha con la mirada (begiradaz sortutako airezko lerroa) liburu digitala, Huescako Beulas Fundazioaren Arte eta Natura Zentroan (CDNA) egindako erakusketa-proiektua jasotzen duena, aurkeztu dute. Erakusketa horretako lanak eta informazio gehiago ere biltzen ditu, sortzailearen lana taxutu duten sorkuntza-ildoen egitura edo jokabide-haria osatzeko asmoz.\n“Begiradaz sortutako airezko lerroa” erakusketaren izenburu generikoaren baitan, metafora irudikatuz arreta- eta pertzepzio-ikurra mamitzen da, ikusmena, begiak baitira aurretik joanez, antzematen dugun ingurunearen lehen irudipena aurreratzen digun zentzumena. Begiak mundura irekitako leihoak dira; bertatik kanporatuta, ikusi eta arreta ipintzen dugun lehen irudian geure burua ezagutzen dugu.\nHala, orotariko kodeak egituratzen dituzten lanak biltzen ditu erakusketak, paradoxikoki, bizi-esperientzia bateratu pertsonaletik eta indibidualetik abiatuta eta irakurketa berriak proposatuz, hizkera erkide konplexuagoa sortzeko asmoz. Ildo horretan, hurbileko eta urruneko geografia ezezagunen atlasa agertzen da, aldaketa-prozesu etengabean dagoen mapa irudikatzeko. Horixe da CDANeko ”Begiradaz sortutako airezko lerroa” erakusketa-proiektuaren funtsezko helburua. Asmo pertsonal horretan, norbanakoa bere oinarrizko intuiziora eta senera, jatorrira itzultzea aldarrikatzen da, berriz naturan txertatzeko, norbanakoen arteko "gizarte" bizikidetzako eredu politiko berria egituratuko duen jatorrizko pentsaera sortzaile baten pare.


Rajoyri ongi iruditzen zaio ETAren armagabetzea, baina trukerik gabe - Politika - Berria\nRajoyri ongi iruditzen zaio ETAren armagabetzea, baina trukerik gabe\nPPk eta PSOEk ETAri ohartarazi dote «negoziaziorik» ez dela egongo eta «ordainik» ez duela izango. Presoen plana eta desarmatzea «maltzurki nahastea» leporatu dio EAJk PPri\nMariano Rajoy Espainiako gobernuburua, atzo, Kogresuko kontrol saioko galderei erantzuten. CHEMA MOYA / EFE\n«ETAk desarmatu nahi badu, ongi deritzogu, desarma dadila berehala, gehiago luzatu gabe». Mariano Rajoy Espainiako Gobernuko presidentea argi eta garbi mintzatu da ETAren desarmatzearen inguruan Espainiako Kongresuko kontrol saioan. PSOEk eraman du gaia bilkurara, Antonio Hernando bozeramailearen eskutik. Gobernuak armagabetzeaz duen iritziaz galdetu dio diputatu sozialistak Rajoyri, eta hark ahoan bilorik gabe erantzun du: «Orain arte armagabetze bakarra Espainiako eta Frantziako segurtasun indarrek eraman dute. Modurik onena da ETAk armen kokalekuari buruzko xehetasunak ematea, inongo negoziaziorik gabe».\nKongresuko kontrol saioak agerian utzi du armagabetzearen inguruko iritzia partekatzen dutela Espainiako Gobernuak eta PSOEk. Gai horretan sintonia ona dutela irudikatu dute PPk eta PSOEk, hala mezuetan, nola keinuetan. Rajoy eta Hernando bat etorri dira ETAri ohartaraztean ez duela ezer eskuratuko armak uztearen truke, eta armagabetzea inolako negoziaziorik gabe egin behar duela. PPko eta PSOEko diputatuen txaloak jaso dituzte biek ala biek euren diskurtsoak amaitutakoan, eta bietako batek ere ez du bigarren txandarik erabili.\nHernandok ETAren «propaganda ekintzatzat» jo du armagabetzea, eta kritikatu du ETAk protagonismoa berreskuratu nahi izan duela Espainiari eta Frantziari armagabetzea ez oztopatzeko eskatu dienean. Gaineratu du ETAren armagabetzea «garaitua dagoen eta protagonismoa nahi duen erakundearen propaganda ekintza bat» dela. Jose Luis Rodriguez Zapatero Espainiako gobernuburu ohiak 2011n ETAk jarduera armatua utzi zuenean esandakoa gogoratu du, ondoren: «Espainia terrorismorik gabeko demokrazia izango da, baina inoiz ez memoria gabekoa».\nPSOEko diputatuaren hitzak «erabat babestu» ditu Rajoyk, jarraian. Argi utzi du gobernuaren jarrera ez dela aldatu bera Moncloara iritsi zenetik, eta hiru ideietan laburbildu du ETArekiko politika: gobernuak ez duela «talde terroristekin» negoziatzen, ETAk ez duela «inolako ordain politikorik» jasoko armak uzteagatik, eta desarmatu nahi badu, «ongi» deritzola gobernuak, baina «berehala» egin dezala, «gehiago luzatu gabe».\nPSOEren bozeramaileak armagabetzearen inguruan azaldutako jarrera ez dator bat PSEk duenarekin. Ez bederen herenegun Eusko Legebiltzarrean EAJrekin batera aurkeztutako legez besteko proposamenak islatzen duenarekin. Besteak beste, jetzaleek eta sozialistek testuan babestu egiten dute gizarte zibilaren eta erakundeen inplikazioa desarmatzean, eta Espainiako eta Frantziako Gobernuei eskatzen diete lagundu dezatela armagabetze prozesu hori bururaino eramaten.\nHain justu ere, legebiltzarrak apirilaren 6an onartuko duen proposamenaren garrantzia azpimarratu du EH Bilduko Maddalen Iriartek, «legebiltzarrak armagabetzea babestea ezinbestekoa delako». Gogoratu du armagabetze prozesuaren gidaritza gizarte zibilak duela, eta legebiltzarkideak gizarte zibilaren ordezkari diren heinean, prozesuarekin engaiatu behar dutela. EH Bilduko bozeramaileak azaldu du bakearen artisauen irizpideen zain jarraitzen dutela eta lagundu egingo dutela desarmatzea «egiaztagarria» eta «behin betikoa» izan dadin.\nBitartean, armagabetzearen harira EAJren eta PPren artean sortutako ika-mikak koska bat egin du gora. Herenegun Alfonso Alonso EAEko PPren presidenteak «ETAren bozeramaile» izatea egotzi zion Urkullu lehendakariari presoak gerturatzeko Jaurlaritzaren proposamenaren harira. Koldo Mediavilla EAJko politika instituzionaleko arduradunak «tamalgarritzat» jo du PPk presoen plana eta armagabatzea «maltzurki» nahasi izana, eta «gezurretan» aritzea egotzi die PPkoei. Adierazpenak «lotsagarriak» direla salatu eta «barkamena» eskatzeko galdegin die.\nMadrilen, bestalde, lehen harremana izan zuten atzo Juan Ignacio Zoido Espainiako Barne ministroak eta Estefania Beltran de Heredia Jaurlaritzako Segurtasun sailburuak. Azken horrek esan zuen ez zirela ETAren desarmatzeaz aritu. «Ez zen horretarako bilera». Besteak beste, Ertzaintzaren lan eskaintza publikoez jardun zuten.


Ez dut inor barrundatzen bertso zaharrak kantatzen - Bertsolari\nEz nuke izan nahi errepikakorregia nire bertsozaletasun-historiari dagokionez, baina onartuko ahal didazue aipamentxo bat bederen egitea, lehen ere inoiz esan izan dudanaren gainean: bertso-giroan murgildua etorri nintzen mundura, hurrengo bertso honetan gogoratzen dudan moduan:\nMutil koxkor bi katornaturik\nbere bi belaun gainetan,\nbertso kantari jarduten zuen\nhi, Sebastian, ni bezalaxe\noroituko haiz horretan…\ngure horrelaxe haziak gara\n(Sebastian –anaia gazteena– eta biok anaia zaharrenaren besoetan).\nGure familiak bertsozale (batzuen ustetan bertsolari ere bai) izatearen fama izan du herrian eta inguruan. Baina nik uste eszena berdintsuak toki askotan errepikatuko zirela Euskal Herrian zehar. Ohikoa zen komodako kajoian, koltxoi azpietan eta abarretan bertsopaper ugari gordetzea, gero handik atera, buruz ikasi eta okasioa zen guztian kantatzeko, bai etxean bertan eta bai lagunarteko otorduen mahaiondoko moduan.\nBertsoz ‘kutsatua’ zegoen dena. Hasteko eta behin, ez zen bertsolari ‘profesionala’ izan behar bertsotan aritzeko: behin ordu batzuetatik aurrera, edozeinek egingo zizun bertsotan. Toki askotan, baserritar batzuk nekez itzuliko ziren azokatik etxera, tarteko tabernan bertsotan egin gabe. Esan daiteke bertsoa guztiz funtzionala zela: Gabonetako kantak bertsoak ziren, elizako kanta asko ere bai, herri-kanta ugari bertsoak ziren, sehaska-kantak zer esanik ez… Horrez gain, aski da Auspoako Ezkontza galdukotako bertsoak gogoratzea, edo bertsotan egindako hainbeste kronika; askotan kronika beltzak. Edo esanguratsua zen esaldi hau ere: “Habil tentuz, bertsoak ateratzea nahi ez baduk”.\nZavalaren hauspoa liburua publikatu ostean Felix Ibargutxik egin zion elkarrizketan honela zen mintzo Pello Esnal: «Askotan aipatzen zuen Basarrik: eskerrak bertsolaritza atera genuen taberna-zulotik antzokira. Baina zer gertatu zen? Bizi-mundutik atera zutela eta pixkana-pixkana espektakulu bihurtu. Eta orain lanak bertsolaritzak espektakulu-mundutik bizi-mundura etortzen. Hortxe du erronka nagusia».\nGaur egun ez da posible, bertsoekin, Bilintxek, Pello Errotak, Xenpelarrek, Txirritak, Lazkao Txikik eta abarrek lortu zuten arrakasta lortzea. Ezinezkoa da. Pentsatzen dut nirekin, agian, inor ez dela ados egongo. Eta orain urtero egiten diren bertso-saioen kopurua, telebistako audientziak, txapelketen arrakasta, gaurko profesionaltasuna, bertsolaritzaren inguruan sortu den azpiegitura sendoa… aipatuko dizkidate. Hori dena ondo dago, eta beharrezkoa izango da egungo testuinguruan. Baina horrek guztiak ez du demostratzen bertsolaria herrian txertatuagoa dagoenik eta arrakasta handiagoa duenik.\nOrain dena ‘erabili eta bota’ da. Gaur egun bertsoak ez du betetzen ziklo osoa, ez bat-batekoak eta ez bertso jarriak.\nOrain dena ‘erabili eta bota’ da. Gaur egun bertsoak ez du betetzen ziklo osoa, ez bat-batekoak eta ez bertso jarriak. Jende gehienak pentsa lezake ez dela beharrezkoa ziklo osoa betetzea, eta normala ‘erabili eta bota’ izatea. Lehen ziklo osoa betetzen zuen bertsoak, hau da, bertsoa entzun edo irakurri, herriak gogoan hartu eta kantatu. Inori ez zaio burutik pasatzen bertsolariek kantaturiko bertso guztiak gogoan hartzen zirenik; ez horixe; baina, han eta hemen, batzuek eta besteek, sorta politak bai. Gainera, beste kontu bat ere bazen: bertso beraren bertsio bat baino gehiago azaltzen dira zenbaitetan. Bertsoa bera batek baino gehiagok jasoko zuen, eta gero aldaketa txikiren batekin erreproduzitu.\nOrain, Antonio Zavalaren hitz batzuk gogoratuko ditugu. Hauek ere Esnalenen ildo beretik: «Lehen herriaren bizia eta arima ziren ohitura zaharrak espektakulu bihurtu dira: beste apaingarri mota bat. Gure herri-poesiarekin ere horixe gertatu da, lehengoa Bizia zen». Eta behin honetan garenez gero…\nEz dut esango, Patziku Perurenak bezala, ‘bertsolaritza Txirritarekin amaitu zela’; bai, ordea, lasai asko, bertsolaritzaren aro bat eta bertsolaritza molde bat (bertsolaritza ez- orientatua) harekin amaitu zela. Horren harira, amaitzeko, Bernardo Atxagaren hitz batzuk gogoratuko ditugu: «Jakina den bezala, joan den mendeko 30eko hamarkadan hasi zen ikuspuntu-aldaketa hura 60koan gorpuztu zen, eta erabat indartu, mende bukaeran».\nTags: bertso zaharrak bertsolaritzaren historia bilintx historia lazkao txiki pello errota txirrita xenpelar\nMUSIKA ESZENAN 102. zenbakia – 2016 Uda


ARDO KARTA - Beikozini\nArdo gorria, funtsean, beratze gutxiko ardo beltza da. Mahats beltzetatik (edo mahats beltz eta zurien nahasketatik) dator, eta gorriaren tonalitatea beratze-denboraren araberakoa izango da: zenbat eta denbora gutxiago, kolore ilunagoa eta zurixka; eta zenbat eta denbora gehiago beratzen, orduan eta kolore puruagoa edo biolazeoagoa.\nArdo zuria mahats-muztio zuriekin edo tintekin egiten da, baldin eta azken horiek mami koloreztaturik ez badute eta mamiarekin beratzen ez badira. Ardo zuria, beraz, “birjina” eran egiten da. Termino horren bidez, enologian, muztioaren hartzidura definitzen da zati solidorik gabe; ardo beltza edo klaretea, berriz, hartzidura erabat edo hein batean egiten da.\nArdo beltzek oinarrizko bost ezaugarri dituzte:\n1) Azidotasuna mihiaren alboetan sentituko dugu, eta intentsitatearen arabera listu egingo digu gutxi gorabehera.\n2) Gorputza ardoaren bolumena eta pisua ahoan hautemateari dagokio.\n3) Gozotasuna hartzitu ondoren ardo beltzean geratzen den hondar-azukrearekin lotuta dago.\n4) Fruta, mahats-mota.\n5) Taninoak egitura duten mahatsaren azalean eta hazietan dauden konposatuak dira.\nTerrazan kontsumitzen diren produktuek osagarri bat dute, prezioak eskuragarri daude


Iñaki Leturia: "Ezagutza eskuratzeak plazera ematen du"\nEuskal Telebistako Teknopolis saioak 24. denboraldia hasi du eta Iñaki Leturia aurkezle eta zuzendariak esan digu saioko atal bakoitzarekin zerbait ikasten dela. Ikaste horrek ematen duen plazera nabarmendu digu "Faktoria" saioan.\nIñaki Leturia Euskal Telebistako "Teknopolis" saioko aurkezle eta zuzendarikidea izakeraz da jakin-min handiko pertsona, "bilatzea gustatzen zait eta topatzea ere bai" esan digu. Izakera horrek eraman zuen kazetaritza ikastera eta Teknopolis saioa aurkezten ari da hamahirugarren denboralditik.\nTelebistan 24. denboraldira iristea nekez lortzen denez, irauteko formulari buruz hitz egin digu Iñaki Leturiak eta gaiak ulergarri eta erakargarri egiteko "Teknopolis"ek egiten duen ahalegina ere aztertu dugu.\nETB-1en larunbatetan ematen dute Teknopolis, 13:30ean eta ETB-2n igandeetan, ordu berean. Asteburu honetan exoeskeletoei buruz ariko dira, adibidez.


OporretanEuskal pantailaren gunea\nBadirudi zinemak ere oporrak hartzen dituela udan. Eguzkiak burua berotzen digu eta, beraz, ezin dugu gehiegi pentsatu. Hori dela eta, zinema aretoetan ikuslegoari esfortzurik exijitzen ez dioten superheroi, akzio edo komediazko filmak bakarrik eskaintzen dituzte. Ez dakit zein den areto hauek hilabeteotan jasotzen duten ikusle kopurua, baina niri behintzat zinemara joateko gogoa kentzen dit udako programazioak.\nUrtean zehar ikusi ez ditudan filmen garaia da niretzat uda, ikusteke ditudan filmen garaia. Baita klasikoak berrikustekoa ere. Horretarako aukera politak dira aire librean egiten dituzten zinema saioak. Gurean eguraldiarekin asmatzea erraza ez bada ere, badira hainbat ekimen interesgarri: zinea hondartzan, terrazetan, herriko plazan… Beraz, jertsea eta manta pare bat hartuta, ohiko zinemetako udako eskaintzaz ihes egiteko bideak daude. Oporretan ere zinemaz disfrutatzea gustatzen zaigulako!\n2018/09/04\tIrati Cano Alkain\nBlogak Oporretan Uxue Arzelus Zinea.eus\nEstreinaldiak: Abuztuak 17


Erreala - Ikastola Askatu\nGure ikasle batek (kasualitatez, Real Madrileko jarraitzailea bera) jarraian doan bideoa bidali zidan nire posta elektronikora eta txundituta gelditu nintzen. Izan ere, “Xalbadorren heriotzean” izeneko kantaren doinua erabiliz, oso gauza politak esaten baititu Erreala zer den gogoan izan dezagun.\nYoutuben horrelakorik ez zegoela ikusita, bertara igo eta hona ekartzea erabaki dut. Jarraian, 80. hamarkadaren hasieran Errealak bizi zituen urte magikoak bizitzeko aukera izan genuenok, sekula ahaztuko ez ditugun irudiak eta ahotsak jasotzen dituzten bideoak jarri ditut. Zoritxarrez, lehen liga hartatik 30 urte bete direnean, horrelakoak oso gutxitan errepikatuko dira esan dezakegu eta komeni da lortutakoa ondo dastatzea.\nBy jabea|2013-08-19T14:14:49+02:002 urtarrila, 2013|Albisteak, Interesgarria|0 Comments


"Elkarbanatutako suhiltzaileen parke bat beharko luke Bermeok" - Busturialdeko Hitza : Busturialdeko Hitza\nJon Ojanguren - Herri Babeseko koordinatzailea\n"Elkarbanatutako suhiltzaileen parke bat beharko luke Bermeok"\n1992an Bermeoko Herri Babesa eratu zenetik koordinatzaile da Jon Ojanguren. 1979an, Bermeoko Gurutze Gorriaren sorreran ere parte hartu zuen, eta 11 urtez izan zen presidente.\nHerri Babesa sortu zenetik koordinatzaile zara.\n1992. urtean jarri zen martxan Bermeoko Herri Babesa, eta taldea martxan jartzeko lanetan ibili nintzen. Orduan alkate zegoen Juan Karlos Goienetxeak proposatu zidan, eta horrela, gutxika-gutxika martxan hasi ginen.\nAurretiazko esperientziak ere badituzu.\nHala da, bai. 1979an, Bermeoko Gurutze Gorriaren sorreran egon nintzen. Bilbora joan nintzen galdetzen, prest zegoen mutil talde bat bilatu nuen, eta hala hasi ginen. Eraikina prestatu genuen, ontziak ekarri genituen, anbulantziak… ezerezetik sortu genuen Bermeoko Gurutze Gorria. 11 urte egon nintzen presidente modura, eta utzi egin nuen. Geroago, 1982an, Eusko Jaurlaritzaren babes zibileko taldea sortzeko lanetan ere parte hartu nuen. Europan, Bermeo moduko herriek, boluntarioek osatutako suhiltzaileen laguntza taldeak dituzte. Gernika-Lumon dagoen suhiltzaileen parkearen moduko indarra daukate, oso ondo hornituta dauzkate. Nik eredu hori erabili gura nuen honako ere, baina desadostasunak egon ziren. Teknikoak gura zituzten, ezbeharrak gidatzeko. Orduan, alde egin nuen. Beranduago, 1986an, Ertzaintzaren salbamendu taldearen sorreran ere parte hartu nuen. Genaro Garcia Andoainegaz nengoen aholkulari lanetan. Harenak ziren salbamendu taldearen idei-\nak, baina hil egin zuten, eta ni ere desagertu nintzen ideietatik. Niri ibilbidea zein zen jakinda, Goienetxeak proposatu zidan Bermeoko Herri Babesa martxan jartzea. Hasierako ideia izan zen suhiltzaile boluntarioen taldea sortzea, baina ez genuen baliabiderik. Koordinatzaile lanak egiten hasi nintzen, eta hemen jarraitzen dut.\nOrain, erretiratuta zaude, baina lehen lan horiek zure lanagaz tartekatzen zenituen.\nBai, gainera, beti enpresa pribatuetan lan egin izan dut, inoiz ez dut funtzionarioa izan gura. Funtzionarioa izanik, ezin nuen erabaki, eta ezin nuen lan egin gura nuen moduan. Lanpostu desberdinetan egon naiz, gainontzeko guztia modu altruistan egin izan dut; uste nuen egin behar zela, eta hala egiten nuen. Hemen jarraitzen dut Europako eredua bertora ekartzeko ideia izan nuelako, eta behin taldea eratuta, pena handiz ikusiko nuke desegitea.\nGutxinaka-gutxinaka joan gara materiala lortzen, baina beste gauza batzuetatik kenduta, zeren taldearen aurrekontua barregarria da.\nHala ere, etenaldi bat ere egin zenuen.\nBai, 2017an alde egin nuen. Idurre Bideguren alkate ohiak konbentzituta bueltatu nintzen. Boluntarioek ez zeukaten suteentzako ikastarorik, ezta kamioiak gidatzeko gidabaimenik ere. Herri Babesak modu horretan ezin zuen modu serioan lan egin, eta urte bat aldenduta egon ostean, Bidegurenek eskatu zidan bueltatzeko; Herri Babesan sinisten zuten.\nZenbat boluntariogaz hasi zen Herri Babesa?\nHasieran, 30-40 boluntario inguru egoten ginen, eta batzar asko egiten genituen. Ideia asko genituen, baina material gutxi. Gutxinaka-gutxinaka joan gara materiala lortzen, baina beste gauza batzuetatik kenduta, zeren taldearen aurrekontua barregarria da.\nIkastaroak ere behar ditugu boluntario berrientzat; hitzarmenean horiek zehazten ziren, eta ez dira ematen ari.\nMateriala nondik dator?\nKamioi txikia Repsolek emanda daukagu, lur orotarako ibilgailuetako bat Bizkaiko Foru Aldundiak emandakoa da, eta bestea Ertzaintzak emandakoa. Kamioi handia, berriz, suhiltzaileek eman digute, lankidetza hitzarmen bat baitago udalaren eta Bizkaiko Foru Aldundiaren artean. Ni neu, momentu honetan, hitzarmen horren aurka nago. Kamioi bat eman digute, baina ez du Bermeorako balio. Zertarako orduan? Eman dizkigute suhiltzaileen zenbait ekipo, baina horiek ere, zaharrak, erabilitakoak. Ikastaroak ere behar ditugu boluntario berrientzat; hitzarmenean horiek zehazten ziren, eta ez dira ematen ari. Guk gure garaian, suhiltzaileek jasotzen duten antzerako ikastaro bat jaso genuen. Gaur egun, berriz, sukaldeko sute txiki bat itzaltzen ikasteko ikastaroak dira, gutxienekoa ikasten dute. Ez da hitzarmena betetzen. Aurreko udal gobernua ia zortzi urte egon zen hitzarmen hori sinatzeko, ez zuten argi ikusten. Sinatu zenean, hala eta guztiz ere, baldintza batzuekin sinatu zen: boluntarioen aseguruak, ibilgailuen mantenuak, arropak… erdizka gaude. Bermeorako eskala bat beharko genuke, Alde Zaharreko fatxadetan arazo asko egoten direlako. Esaten digute suhiltzaileen gauza dela, baina suhiltzaileak 30 minutura daude. Hartu ez beharreko arriskuak hartzen ari dira.\nBermeorentzat suhiltzaileen talde finko bat «ezinbestekoa» dela esaten zuen aurreko udal gobernuak. Hala dela uste al duzu?\nBai, udalerrian egoten diren istripuak eta suteak kontuan hartuta, Bermeok suhiltzaileen talde finko bat beharko luke. Kontuan edukitzekoa da, Gernika-Lumoko suhiltzaileen irteeren %70a Bermeora izaten direla. Uste dut posible litzatekeela elkarbanatutako suhiltzaileen parke bat egitea, eta nik proposamen hori egin nuen. Gernika-Lumon sei suhiltzaile daude, bat gehiago jarrita, egon litezke lau suhiltzaile Gernikan eta hiru Bermeon. Modu horretan, bost minutu baino gutxiagotan iritsi daitezke suhiltzaileak gertakarira, eta gainontzeko suhiltzaileak Gernikatik datozenerako hemengoek dena prest edukiko lukete. Kasu askotan, sutea izatekotan, agian, itzalita ere bai! Izan ere, askotan, suhiltzaileak heltzen direnerako guk geuk kontrolpean izaten ditugu suteak. Arrisku asko dauzkagu herrian.\nHasieratik gaur egun arte lan egiteko modua aldatu da?\nBai, materialaren arabera, beharrizanen arabera… aldatu egiten da. Orain, suhiltzaile boluntarioak izango bagina modura lan egiten dugu. Lehen, materialik barik, justuagaz joaten ginen.\nGauza berriak ikasteko balio du, eta guk dakigun guztia erakusten diegu. Hemen sartu eta gustua hartzen diozu.\nBoluntario aldetik, zelan?\nMomentu honetan ondo gabiltza, 20 boluntario inguru gaude zerrendan, baina hamabost inguru ibiltzen gara batera eta bestera. Arazoa da, lehen esan bezala, berrien prestakuntza ez dela egokiena. Suteetan parte hartzeko prestakuntza daukagunok bost boluntario inguru gara. Ekintzarik ez baldin badago, zapatuetan batzen gara mantenu lanak egiteko. Hala eta guztiz ere, 24 ordu gaude telefonoaren menpe. SOS Deiaketik dei bat jasotzen badut, sutea baldin bada, nik neuk bi dei egiten ditut, eta bi horiek beste dei batzuk egiten dituzte. Antolatuta daukagu, ezin da denborarik galdu. Gaztelugatxeko San Juanen istripua baldin bada, lur orotarako ibilgailua hartzen dut esku-oheagaz, eta berehala ateratzen naiz, eta gero datoz besteak. Ezin dugu minutu bat galdu.\nBoluntario egitera animatzen dituzu herritarrak?\nBai. Gauza berriak ikasteko balio du, eta guk dakigun guztia erakusten diegu. Hemen sartu eta gustua hartzen diozu. Zapatuetako lana atsegina izateko ahalegina egiten dugu. 18 urtetik gorako bermeotarrak izan daitezke boluntario, eta izena emateko Berhazera jo behar dute.\nOso burugogorra naiz, askotan bakarrik sartzen naiz lekuetara, eta inoz ez da bakarrik sartu behar.\nSuteak itzaltzeaz gain, Herri Babesak beste hainbeste gauza egiten ditu.\nBai, hala da. Esaterako, urtarrileko elurteetan, herriko auzo guztietatik ibili ginen auzo bideak garbitu eta libre utzi asmoz. Uholde, haizete, itsas denborale eta gainontzekoetan ere egoten gara, eta irteera guztietako txostenak egiten ditugu. Askotan ez da gure lana ikusten, baina hor egoten gara, asko eta asko dira egiten ditugun lanak. COVID-19agaz ere hor gabiltza, baheketetan egon gara Artza frontoian zein Sagrado Corazon ikastetxean ere. Mundakako Udalagaz lanean ere hasi gara. Horien asmoa da Herri Babesa Mundakara ere zabaltzea, eskatzen ari dira.\nUrte asko boluntario modura. Zein da oroitzapenik txarrena?\nNorbait hiltzen denean izaten da zailena; Askatasun Bideako etxebizitza batean gertatu zen moduan, 2019ko martxoan. Une txarrak, hala eta guztiz ere, ahaztu egiten dira. Une batzuetan ematen du ezin izango duzula zauden lekutik atera. Esaterako, oso gaizki pasa nuen 2017an Kafe Antzoki azpiko garajean gertatutako sutean. Sartu egin nintzen, eta ez zen ezer ikusten. Ke apur bat arnastu nuen, baina aurreratu egin nintzelako. Denboragaz, baina, ahaztu egiten dira horrelakoak. Hala eta guztiz ere, beti esaten diet beste boluntarioei: «Egin nik esaten dudana, eta ez nik egiten dudana». Hainbat aldiz errepikatzen dudan gauza da. Oso burugogorra naiz, askotan bakarrik sartzen naiz lekuetara, eta inoz ez da bakarrik sartu behar.\nAlde onak ere izango ditu, ezta?\nHarrapatu egiten zaituela uste dut. Askotan esaten dut sekta bat dela. Ez dakit ni joanda taldeak aurrera egingo lukeen, horregatik ez dut uzten. 1982an honegatik borrokatu nuen, eta ez dut galtzen utzi gura. Baina, nik neuk, badauzkat beste hainbeste gauza egiteko.\nZer lortu gurako zenuke Bermeoko Herri Babesagaz?\nGernika eta Bermeoren artean elkarbanatutako suhiltzaileen parke bat lortzea ondo legoke, Bermeok behar duelako. Hori da herriak benetan behar duen zerbitzua. Hori lortuta pozik joango nintzateke.


Krystyn Van Vliet, MIT: “Nola aldatu ditu fabrikazio digitalak gure lan egiteko, kontsumitzeko eta bizitzeko moduak?” - SPRI\nKrystyn Van Vliet, MIT: “Nola aldatu ditu fabrikazio digitalak gure lan egiteko, kontsumitzeko eta bizitzeko moduak?”\nKrystyn Van Vliet-ek, Massachusetts Institute of Technology (MIT) zentroko berrikuntzako arduradunak, “Nola aldatu ditu fabrikazio digitalak gure lan egiteko, kontsumitzeko eta bizitzeko moduak?” hitzaldia eman zuen Basque Industry 4.0. The Meeting Point 2017 ekitaldiaren laugarren edizioan. Van Vliet-ek adierazi zuen “4.0 industria inbertsio estrategikoa dela eskualde askorentzat, baita ere Euskadirentzat” eta gaineratu zuen “sostengarritasuna eta ekonomia zirkularra direla 4.0 Industriaren erronka handienetako batzuk, eta prestakuntzak paper garrantzitsua duela erronka horiek gainditu nahi badira”.\nHori guztia gertatu zen Basque Industry 4.0.\nThe Meeting Point 2017 topagunean


Jardunaldia: "Adineko pertsonen nahi gabeko bakardadearen aurkako borroka Espainian" | Instituto Matia\nHasieraForoetan parte hartzeaJardunaldia: "Adineko pertsonen nahi gabeko bakardadearen aurkako borroka Espainian"\n02/09/2019 -tik 04/09/2019 -ra\nAdineko pertsonengan nahi ez den bakardadearen fenomenoa egoera edo arazo garrantzitsuenetakotzat jotzen du kolektibo horrek, eta arreta publikoa eskatzen duen garrantzi handiko arazo bihurtzen du.\nImsersok, Espainiako Adineko Pertsonei buruzko 2016ko azken txostenean, agerian uzten du % 22,37k pertsona bakarreko etxe bat okupatzen duela, eta hori alarguntza gertatzen denean eta hura bizi den pertsona norberaren etxean geratzen denean sortzen dela, jada konpainiarik gabe. Bakarrik bizitzea edo etxea bikotearekin partekatzea Espainian eta mendebaldeko gainerako herrialdeetan hedatzen ari den errealitate bat da: belaunaldien arteko bizitegi-independentzia, seme-alabekin edo beste senide batzuekin bizitzearen kaltetan.\nArazo horren aurka borrokatzeko ekimen ugari hasi dira dagoeneko, bai autonomia-erkidegoetan bai toki-erakundeetan, eta jardunaldi hauetan azalduko dira. Hala ere, administrazio publikoen inplikazio, antolaketa eta aurrekontu handiagoa behar da, adin aurreratuetan bakardade-egoeran geratzen diren adinekoei jarraipena, kontrola eta laguntza emateko programa zabalak ezartzeko, gobernuz kanpoko erakundeekin eta gizarte-arretako enpresa-sarearekin lankidetza estuan. Imsersok, gizarte-zerbitzuen arloko estatu-mailako erreferentziazko entitatea den aldetik, jardunaldi horiek proposatu ditu, adinekoen nahi gabeko bakardadearen aurkako borrokan Estatuko lankidetza-sare bat ezartzeko.\nJardunaldi hauen bidez, honako helburu hauek lortu nahi dira:\nParte hartzen duten erakundeen artean sareko lantalde bat sortzea.\nBakardadeari modu integralean heltzeko helburu komunak ezartzea.\nEsparru desberdinetako profesionalen artean ezagutza, esperientzia eta jardunbide egokien trukea bultzatzea.\nBakardadearen eta bizi-kalitatearen hobekuntzaren aurkako borrokan egindako aurrerapenak gizarteari transferitzea.\nLurralde nazional osoko adinekoen bakardadearen inguruko plan, programa eta jarduerei buruzko informazioa sortzea eta partekatzea, jarduera-irizpideak trukatzeko, ezagutza kudeatzeko eta erakundeen eta arreta-gailuen arteko sinergiak ezartzeko.\nHala badagokio, Estatuan bakardadearen esparruan garatzen diren ekintzak koordinatzea.\nEspainian adinekoek nahi ez duten bakardadearen aurkako estrategiari buruzko lehen proposamena egiteko gune teknikoa eratzea, arlo horretako foro nazional bat eratu ondoren.\nJardunaldiaren programa Informazioa eta izen ematea


Azkue Fundazioak hezkuntza eta teknologiari buruzko “10 minututan” podcasta babestuko du | Azkue Fundazioaren Egunkaria\nZuZeu orainkariak 10 urte beteko du hil honetan, eta urteurren horren harira, hiru podcast abiatu ditu. Horietako bat, Maite Goñik zuzendutako 10 minututan da, zeina Azkue Fundazioak babestuko duen. Podcast horrek hizkuntza eta teknologia lotuko ditu, eta asteazkenero egingo da.\nHorrekin batera, Zuzeuk beste bi podcast prestatu ditu. Batetik, Arrate Hernandez kazetariak zuzendutako Bipareta, zeinak mahai-inguru formatua izango duen. “Bi gai jorratuko ditugu, ZuZeuko erredakzioko kideek joko diote lehen paretari eta kanpoko erredakzio bateko kazetariak bigarrenari”\nBestetik, ZuZeuko kide Oier Aranzabalek gidatutako Barruan gaude. Podcast hori elkarrizketa sakon baten inguruan ardaztuko da. “Aranzabal protagonista baten etxera sartuko da saio bakoitzean eta elkarrizketa bat ekarriko digu. Intimoa, barrutik kanporakoa, baina, irudirik gabe”.\nPodcast horiek plataforma guztietan entzun ahal izango da: Spotify, Apple Podcast, Google podcast, Stitcher, Alexa, Ivoox edo Pocket Cast, besteak beste.\nEuskarazko bi chatbot garatu ditu Adimenlabs enpresak